Specsaversin kehysbrändit | Specsavers Optikko\nOsiris on Ison-Britannian myydyin designer-kehysbrändi. Osiris-kehykset eivät taatusti jää huomaamatta – ne ovat hauskoja ja trendikkäitä sekä korostavat käyttäjänsä persoonallisuutta. Osiris on Specsaversin oma brändi. Viimeisimpien design- ja valmistusmenetelmien käyttö takaa, että innovatiivinen Osiris-mallisto säilyttää asemansa silmälasitrendien kärjessä.\nTommy Hilfiger on nopeimmin kasvava elämäntapabrändi Euroopassa sekä yksi vahvimmista ja tunnetuimmista muodin nimistä Yhdysvalloissa. Hilfigerin kehysmallisto, jota Specsavers myy yksinoikeudella, tarjoaa valikoiman asiakkaiden persoonallista tyyliä ja ennen kaikkia heidän itsevarmuuttaan korostavia trendikkäitä, klassisia, retrohenkisiä sekä tyylikkäitä kehyksiä. Specsaversin Tommy Hilfiger –mallistosta löytyy niin naisellisia kuin maskuliinisiakin kehyksiä. Mallisto on suunniteltu hienostuneille ja tyylitietoisille asiakkaille, jotka haluavat käyttää heti tunnistettavia kansainvälisiä muotimerkkejä.\nREDGREENIN mallistolle tyypillistä on puhdas, pohjoismainen muotoilu, jota leimaa minimalistisuus ja merihenkisyys. Malliston perusajatuksena on luoda huippulaadukkaita ja hyvin istuvia kehyksiä aktiivisille ihmisille. Kaikki REDGREEN-tuotteet on suunniteltu laatua ja aktiivista elämäntyyliä arvostaville miehille ja naisille. Mallistoa on laajennettu vaatteista ammattilaistason purjehdustarvikkeisiin ja lastenvaatteisiin.\nKuuluisan italialaisen muotitalon Missonin brändi on synonyymi innovatiiviselle tyylille. Brändin ainutlaatuinen tyyli syntyy värisävyistä, kuoseista, erilaisista pintamateriaaleista, siksak-kuvioista, raidoista ja liekinmuotoisista kuvioista. Missonin vaatemallistoja on kuvattu kirjavien värien juhlaksi, eikä Missonin mallisto Specsaversilla tee tähän poikkeusta. Valmistaudu yksityiskohtiin sangoissa ja vahvojen värien vastakohtiin, kuten mustaan ja vaaleanpunaiseen, ruskeaan ja turkoosiin. Kaikista kehyksistä saat huomiota herättävän, värikkään ja trendikkään asusteen.\nWayne ja Gerardine Hemingway perustivat kulttibrändi Red or Deadin vuonna 1983. Seksikäs, hauska ja värikäs lienevät sopivia sanoja kuvaamaan brändiä, eikä kuvioista ja rakenteista puutu myöskään brittihuumoria ja asennetta. Red or Dead –kehykset vetoavat itsevarmoihin naisiin ja miehiin, ja aivan erityisesti niihin, jotka bhaluavat tuoda silmälaseillaan esiin omaa persoonallisuuttaan. Brändi on tunnettu omaperäisistä kuoseistaan ja erikoisista malleistaan.\nSpecsaversilla yksinoikeudella myytävät French Connectionin kehykset ovat tyyliltään klassisia ja hienostuneita. French Connection on tunnettu myös retrohenkisestä tyylistään ja sen kehykset huokuvat tyylikkyttä ja hienostuneisuutta. Värisävyltään tummat French Connection –kehykset ovat täydellisen tyylikäs asuste.\nAnimal on Specsaversin designer-kehysvalikoiman viimeisin lisäys. Malliston muodikkaat ja värikkäät kehykset on suunnattu nuorille aikuisille. Mallisto on yhtä rohkea kuin näiden silmälasien käyttäjätkin. Se on täydellinen esimerkki vapaamielisestä Animaliin yhdistettävästä kulttuurista. Brändiä suosivat asiakkaat odottavat kehysten materiaaleilta, eikä Specsaversissa myytävä mallisto ole tästä poikkeus.\nAktiivisille miehille suunnattu Quiksilver-mallisto käsittää 20 erilaista kehysmallia, joissa korostuvat selväpiirteisyys sekä upouudet kehysteknologiat ja –materiaalit. Quiksilver on käyttänyt innovatiivisia tekniikoita korostaessaan brändinsä teknisyyttä, joka ammentaa voimansa luonnosta.\nUltralight on Specsaversin toiseksi myydyin kehysmerkki. HiTech -lähestymistapa silmälaseihin perustuu uusiin materiaaleihin ja valmistusmenetelmiin, joilla on syntynyt jo yli 75 kevyttä, modernia ja muodikasta kehysmallia. Ultralight tarjoaa sekä titaanisankaisen että kehyksettömän malliston. Titaanimallisto on valmistettu puhtaasta, laadukkaasta titaanista. Materiaalin keveys ja vahvuus tarjoavat käyttäjälleen mukavuutta ja kestävyyttä. Titaani on myös hypoallergeeninen ratkaisu asiakkaille, joiden iho ei siedä metallia. Kehyksetön Ultralight-mallisto tarjoaa minimalistisia, kevyen näköisiä ja tuntuisia malleja niille, jotka eivät halua välttämättä erottua silmälaseillaan. Kehysten puuttuminen vähentää painoa ja luo vaikutelman leijuvista linsseistä.\nSpecsaversin oma mallisto\nSpecsavers yhdistetään hyvään hinta/laatu-suhteeseen, tyyliin, laatuun ja ammattitaitoon. Oman Specsavers-kehysmallistomme sekä hintaluokkiemme tavoitteena on välittää asiakkaalle selkeästi ymmärrettävä ja edullinen hinnoittelutapa. Valitsitpa kehykset mistä Specsaversin hintaluokasta tahansa, voit olla varma niiden laadusta. Takaamme, että edulliset silmälasit ovat ydinarvomme mukaisesti kaikkien saatavilla, laadusta ja suorituskyvystä tinkimättä.\nKehysmallistomme perustuu periaatteeseen, joka auttaa asiakasta ymmärtämään selvästi kunkin hintaluokan lisäarvon. Lisäarvo muodostuu kuhunkin kehysmalliin lisänä tulevista ominaisuuksista ja eduista. Markkinoiden johtavat mallistomme edustavat viimeisintä designia ja hyödyntävät kehysten uusimpia valmistustekniikkoja. Olipa asiakkaamme budjetti mikä tahansa, mallistomme tarjoaa innovatiivisen ja muodikkaan vaihtoehdon.


"Jos Anne Frank eläisi tänä päivänä, hän olisi videobloggari" | Kauppalehti\n"Jos Anne Frank eläisi tänä päivänä, hän olisi videobloggari"\n2.5.2017 18:12 päivitetty 8.5.2017 08:55\nTubeconin teettämän tutkimuksen mukaan yksi suomalaispoikien seuratuimmista idoleista on Yhdysvaltain presidentti Donald Trump.\nVideoalan ammattilaiset listasivat vaikuttajamarkkinoinnin vinkit mainostajalle.\n"Jos Anne Frank eläisi tänä päivänä, hän olisi videobloggari", sanoi tuotantoyhtiö Gimmeyawalleti n toimitusjohtaja Elise Pietarila viime viikolla videoalan Foom Fest -tapahtumassa.\nTuotantoyhtiö on muun muassa Madvetures- ja Soundtrack-ohjelmien takana. Pietarilan mukaan yhtiön valtti on siinä, että se tekee ohjelmia, joissa paasaus on ujutettu viihdyttävään muotoon.\nKansainväliset jätit panostavat videosisältöihin valtavia summia. Netflix panostaa tänä vuonna kuusi miljardia dollaria videosisältöön. Amazonin videobudjetti on 4,5 miljardia dollaria.\n"Vaikuttajamarkkinoinnin näkökulmasta videon sisältö näyttää yhä rikkaammalta. Tubettajista tulee yhä vahvempia henkilöbrändejä. Ansainta paranee, kun he eivät ole enää riippuvaisia yksittäisistä kumppaneista. Ilmiöitä luodaan entistä pitkäkestoisemmin ja monikanavaisemmin. Mainostajat satsaavat sisältöön aiempaa enemmän. Yhä vanhemmat tulevat sosiaaliseen mediaan. Tekijä-yleisö-suhde syventyy, kun tekijät ja yleisö löytävät helpommin toisensa", totesi Sanna Rousi, videoverkosto Töttöröö n operatiivinen johtaja.\nKotimaiset mainostajat ovat muutamien vuosien ajan harjoitelleet yhteystyötä tubettajien kanssa. Töttöröön, Splay n ja United Screens in tapaisten videoverkostojen bisnes on sujuvoittaa YouTube-artistien ja markkinoijien yhteistyötä. Suomessa on jo artisteja, jotka elättävät itsensä tubettamalla.\nTöttöröön luova johtaja Kai Rinkinen herätteli tapahtumassa mainostajia.\n"Huipputalentteja ei synny Suomessa ihan älyttömästi. Oletteko jo miettineet artisteja markkinointiin? Osaatko pelata tätä peliä? Ne, jotka ovat harjoitelleet, tekevät parempaa tulosta", Biisonimafiasta tunnettu Rinkinen sanoi.\n"Kun pääsee ilmiön synnyttämiseen mukaan, se on tuloksellista", komppasi tv-kanava Avan kanavapäällikkö Eevamaria Vassinen.\nVideokentässä muutokset tapahtuvat nopeasti ja kukaan ei voi väittää tietävänsä, mikä puree.\n"Se, mikä toimi viime kesänä, ei toimi enää. Aion käyttää seuraavan kuukauden siihen, että katson, mitä siellä tapahtuu", Rinkinen sutkautti.\nRinkinen muistelee vuotta 2014, jolloin kotimaiset mainostajat aloittelivat tubettajayhteistyötä.\n"Silloin ei saanut tehdä huteja, piti tehdä hittejä. Nyt on näyttää tuloksia pitkäjänteisistä yhteistöistä. Mainostajan kanssa kolmas vuosi on paras, silloin tiedetään jo, mitä halutaan", Rinkinen sanoi.\nVaikuttavaan markkinointiin Rinkinen neuvoo etsimään brändlle sopivan vaikuttajatahon ja opettelemaan yhteistyötä.\n"Se on pitkä prosessi", Rinkinen totesi.\nFoom Festin neuvot mainostajalle:\nTunnista oma juttusi ja hanki hyvä ymmärrys omasta yleisöstäsi ja seuraajistasi.\nÄlä ui samaan suuntaan kuin muut.\nPanosta hyviin brändimätseihin ja syvennä yhteistyötä.\nRakenna brändiä ja yhteistyötä pitkällä tähtäimellä ja hyväksy kokeilut, koska niistä voi oppia.\nSamoilla linjoilla on kansainvälinen tubetähti Casey Neistat, joka varoitti mainostajia takertumasta trendeihin.\nTubetapahtuma Tubeconin Taloustutkimuksella teettämä tutkimus kertoo, että suomalaisten nuorten seuratuimpien idolien joukosta kuusi ensimmäistä henkilöä ovat tubettajia. Etenkin 13–15-vuotiaiden nuorten vastauksissa listoja hallitsivat tubettajat yli 70 prosentin osuudella. Tutkimus teetettiin 500 suomalaiselle 13–19-vuotiaalle nuorelle puhelinhaastatteluilla ja syitä valintoihin selvitettiin nettipaneelilla.\nSuomalaiset 13–19-vuotiaat nuoret nimeävät seuratuimmiksi idoleikseen tubettajat Mmiisaksen ja Lakon. 16–19-vuotiaiden poikien seuratuin idoli on Yhdysvaltain presidentti Donald Trump.\nSuomalaisnuorten seuratuimmat idolit kohderyhmittäin: Kaikki top 15 1 Mmiisas2 Lakko3 Mariieveronica4 Hermanni5 Mansikkka6 PewDiePie7 Robin8 Kylie Jenner9 Cheek10 Arttu Lindeman10 Donald Trump10 Sanni13 Roni Back14 JVG15 Mikael Gabriel15 Jaakko Parkkali Kaikki tytöt top 10 1 Mmiisas2 Mariieveronica3 Mansikkka4 Hermanni5 Kylie Jenner6 Robin7 Lakko8 Sanni9 Mikael Gabriel10 Selena Gomez Kaikki pojat top 8 1 Lakko2 Donald Trump3 PewDiePie4 Casey Neistat5 JVG6 Cheek6 Herbalisti8 Arttu Lindeman8 Patrik Laine8 Christiano Ronaldo Tytöt 13–15 v. top 7 1 Mmiisas2 Mariieveronica2 Mansikkka4 Hermanni5 Lakko6 Pinkku Pinsku7 Arttu Lindeman7 Roni Back7 Kylie Jenner7 Selena Gomez7 Sanni\nTytöt 16–19 v. top 10 1 Mariieveronica2 Kylie Jenner3 Robin4 Mmiisas4 Hermanni6 Cheek7 Lateksituppii7 Justin Bieber7 Niko Saarinen10 Sanni10 Janne Naakka "naaG"10 Mansikkka Pojat 13–15 v. top 9 1 Lakko2 Herbalisti3 Casey Neistat3 Christiano Ronaldo3 PewDiePie3 Arttu Lindeman3 Donald Trump3 Jaakko Parkkali9 Justimusfilms9 Patrik Laine9 Roni Back Pojat 16–19 v. top 7 1 Donald Trump2 JVG3 Lakko4 Cheek5 PewDiePie6 Casey Neistat7 Sanni7 Patrik Laine7 Eeddspeaks7 Mmiisas7 Sauli Niinistö\nLähde: Tubeconin Taloustutkimuksella teettämä selvitys, n=500\nMaailmanluokan YouTube-tähti: "Älä takerru trendiin, se on jo ohi"


Honda BF115 on suunniteltu sekä harrastus- että ammattikäyttöön veneilijöille, jotka arvostavat suurta tehoa, parasta mahdollista vääntöä, polttoainetaloudellisuutta, alhaista melutasoa ja luotettavuutta. Honda BF115 moottorin suorituskyvyn perusta on 2354-kuutioinen DOHC-moottori. Luokkansa suurimman kuutiotilavuuden ansiosta maksimikierroslukualue on erityisen laaja. BF115 saavuttaa tavallista suuremman työntövoiman suuren potkurin halkaisijan ja vaihteiston välityssuhteen ansiosta. Honda BF115 moottori on ideaali normaalia raskaampiin veneisiin sillä halkaisijaltaan suuren potkurin pito on erinomainen myös alhaisissa nopeuksissa.\nHonda BF115 DK1LU - 15 890,00 € €\nHonda BF115 DK1XU - 15 890,00 € €\nHonda BF115 moottorin tekniset tiedot\nHigh-performance -vaihteisto vähentää vedenvastusta ja roiskeita\nHonda BF115 DK1LU\nHonda BF115 DK1XU


Osta Stoy Play, Lekmatta, Blå – Lekmer.fi - verkkokaupasta\nSTOY kivannäköinen leikkimatto vaahtokumia. Matossa on siniset, valkoiset ja mintunvihreät kuviot. Leikkimatto koostuu yhdeksästä palapelin palasta, jotka on helppo yhdistää ja innostavat luovaan leikkiin. Kuviot voi irrottaa pal... Näytä tuotekuvaus\nSTOY kivannäköinen leikkimatto vaahtokumia. Matossa on siniset, valkoiset ja mintunvihreät kuviot. Leikkimatto koostuu yhdeksästä palapelin palasta, jotka on helppo yhdistää ja innostavat luovaan leikkiin. Kuviot voi irrottaa palasista. Sopii 12 kk alkaen. Palasen koko: 30 x 30 x 1,4 cmMateriaali: Vaahtokumi


Uutiset 16.7.2015 06:23 | Päivämies-verkkolehti\n– Meillä on vilpitön halu tehdä kaikki sen eteen, että lähialueiden asukkaille aiheutuvat haitat minimoidaan.\nPalola pyysi naapureiden palautetta sekä opistoseuroista että talven opistojaksosta.\n– Toivon, että tämänhetkinen erittäin hyvä yhteistyö naapureiden kanssa saisi parantua entisestään ja että te ottaisitte rohkeasti yhteyttä.\nKeskustelua käytännöistä, järjestyksestä ja siisteydestä\n– Tyypillinen seuravieras on farmariautossa tai tila-autossa seuroihin saapuva perhe, jossa on monenikäistä lasta. Välillä kuunnellaan puheita, sitten jatketaan talostelua seurakentällä, päätoimikunnan puheenjohtaja Aleksi Heikkilä maalaili.\nOsa naapureista harmitteli aikaisempina vuosina väärin pysäköityjä autoja kotikadullaan ja toivoi yleisen järjestyksen säilyvän seurojen aikana. Myös lähialueiden siisteys herätti mielipiteiden vaihtoa.\n– Mutta on aina yhtä hämmästyttävää, kuinka pian kenttäalue on jälleen tyhjä ja siisti. Jo sunnuntai-iltana! eräs vieras kommentoi.\nNaapuri-illan vieraat saivat tutustua kenttäalueeseen ravintolakonttikierroksen ja grillidemonstraation kautta.\n”Kaikki on hoidettu hienosti”\nNaapuri-illassa mukana olleet Riikka ja Jussi Kettunen perheineen ovat asuneet jo 10 vuotta hyvin lähellä opistoa.\n– Olemme ensimmäistä kertaa mukana naapuri-illassa. Olen kerran käynyt työni puolesta opistorakennuksessa; työskentelen Jämsän seurakunnassa, kertoo Riikka Kettunen.\n– Aikaisempina vuosina olemme lasten kanssa seuranneet, kuinka seurakenttä rakentuu ja väkimäärä kasvaa. Kaikki on hoidettu hienosti, eivätkä kesäseurat ole vaikuttaneet arkeemme. Joskus toki kulkutiet ovat olleet tukossa, mutta silti olemme päässeet kulkemaan, kuvailee Jussi Kettunen.\n– Nyt olemme ensimmäistä kertaa paikalla koko kesäseurojen ajan ja aiomme käydä seurakentällä. Toivotaan, että täällä olisi kauniit säät!\nOpiston lähinaapurit Riikka ja Jussi Kettunen toivottavat seuravieraat tervetulleiksi Jämsään.\nHyvällä mielellä seuroihin\nKenttäalueelle voi saapua tänään torstaina kello 12 lähtien.\nRavintolaan on tehty uudistuksia yleisön toiveesta: Ensimmäistä kertaa on mahdollisuus valita kahvikupillisen koko. Myös salaattiannoksia on tarjolla ja erityisruokavaliot on huomioitu laajemmin.\nVanhempien on hyvä keskustella lastensa kanssa seurakäyttäytymisestä jo etukäteen. Aidat ovat takaamassa turvallisuutta, eikä niitä saa kaataa. Myös museoalue toivotaan rauhoitettavan. Liikennesääntöjä asutusalueiden läheisyydessä on tiukennettu. Pysäköimällä autot vain niille merkityille paikoille taataan lähialueiden asukkaidenkin viihtyvyys.\nJärjestelyosaston puheenjohtaja Arto Kotajärvi toivoo, että jokainen seuravieras kokisi olevansa turvallisessa ilmapiirissä.\n– Puitteet ovat kunnossa. Kaikki voivat hyvillä mielin tulla sanankuuloon – koko perheellä! hän tiivistää.\nTeksti ja kuvat: Jämsän opistoseurojen tiedotustoimikunta


Finanssialalle ”merkittävä muutos” – viikonlopputyöt hyväksyttiin – verkkouutiset.fi\nFinanssiala sopi tiiviin yhteistyön jatkamisesta. LEHTIKUVA / MARTTI KAINULAINEN\nFinanssialalle ”merkittävä muutos” – viikonlopputyöt hyväksyttiin\nSalla Jantunen | 18.06.2018 | 10:01\nRahoitusala pyrkii tiivissä yhteistyössä selvittämään tulevaisuuden finanssialan tarpeita.\nRahoitusalan työehtosopimusneuvotteluissa päätettiin hyväksyä alan viikonlopputyöt, kerrotaan Finanssialan tiedotteessa. Neuvotteluissa sovittiin myös kaikkien finanssialan sopimusosapuolten tiiviin yhteistyön jatkamisesta.\n– Kyse on merkittävästä työehtojen muutoksesta, jolla on varmasti isot vaikutukset myös työhyvinvointiin työpaikoilla. Siksi onkin hienoa, että liittojen yhteistyössä henkilöstön hyvinvointiin liittyvät teemat korostuvat, Ammattiliitto Pron finanssisektorin johtaja Antti Hakala kertoo.\nLauantai- ja sunnuntaitöiden tuomien muutosten lisäksi rahoitusalan työtä muokkaavat asiakastarpeiden muutokset, digitalisaatio, robotiikka, tekoäly sekä sääntely.\nOsapuolten yhteistyössä on keskitytty vuodesta 2013 alkaen työhyvinvoinnin, tuottavuuden ja kilpailukyvyn parantamiseen. Liitot pyrkivät seuraavaksi selvittämään lähitulevaisuuden rahoitusalan vaatimia taitoja.\n– Osaava henkilöstö on tulevaisuuden finanssialan menestyksen kannalta erittäin tärkeää. Työelämän muuttuessa yhä kiivaampaan tahtiin tarvitaan jatkuvaa kehittymistä ja oppimista. Elinikäinen oppiminen on meidän kaikkien yhteinen tavoite työhyvinvoinnin ja tuottavuuden varmistamiseksi, Finanssiala ry:n johtava asiantuntija Tarja Kallonen toteaa.\nHyvinvoiva finanssiala -yhteistyötä laajennetaan, jotta vuoropuhelu eri toimijoiden välillä lisääntyisi. Vuoropuhelun lisääminen työpaikoilla kasvattaisi Palvelualojen työnantajat PALTA ry:n työmarkkinapäällikkö Minna Etu-Seppälän mukaan luottamusta ja ymmärrystä osapuolten välillä.\n– Työkalun tarkoituksena on saada Hyvinvoiva finanssiala -hanke näkymään myös työpaikkojen arjen yhteistoiminnassa. Sillä voitaisiin tukea työpaikkatason keskusteluja alan murroksesta ja asiakkaiden tarpeista, sekä niiden vaikutuksista yrityksen toimintaan ja työntekijöiden työtehtäviin, Etu-Seppälä sanoo.\nRahoitusalan työmarkkinaosapuolten yhteistyö työelämän kehittämiseksi on Euroopan tasolla harvinaista – ja työ jatkuu! Mukana @NousuLiitto, @Proliitto, @YTN_ry ja @PALTAry #finanssiala https://t.co/W06PAWhH14\n— Finanssiala (@finanssiala) June 18, 2018


Tämän parempaa paikkaa toimia Porissa saa hakea! Vilkkaan Antinkadun varrelta tarjolla 196m² siistikuntoista myymälä / liiketilaa, joka sopii monenlaiselle toimijalle. Tila sijaitsee Antinkadun varrella, joka on yksi Porin vilkkaimmin liikennöidyistä teistä. Vastapäätä toimii tunnettu ja aktiivinen tavaratalo Ratsula sekä vieressä Teljäntorin kauppakeskus.\nTilassa on yhteensä kolme sisäänkäyntiä (kaksi takapihalle ja asiakaskäynti kadulle). Tilat koostuvat, salista / myymälästä, eteistilasta, läpikulkuhuoneesta, takatilasta, varastoista ja 3 WC tilasta. Mahdollisuus rakentaa lisää WC tiloja eteisen yhteyteen.\nPorin parhaimpia sijainteja\nAsiakas wc sekä saniteettitilat\nTyöntekijöille oma wc\nMonipuolinen ja muuntojoustava pohjaratkaisu\nEdessä hyvin pysäköintitilaa\nVuokra ALV 0%. ALV 24% lisätään. Vuokra ja remontit neuvoteltavissa sopimuksen keston ja ehtojen mukaan.\ntila sijaitsee katutasossa; useita sisäänkäyntejä, näyteikkunat kadun puolelle; isot näyteikkunat; tuulikaappi, Kettiö: Tilassa on keittiö, laminaattitasot keittiössä, liesikupu, , jääkaappi, paljon työskentelytilaa, WC ja pesutilat: tilassa on oma wc; useita WC:tä, laattalattia; laattaseinä, , tilassa ei ole suihkua, , paljon työskentelytilaa, Vesipiste:


Yle: Rahoituskonsultti sai hiv-tartunnan kumppaniltaan: "Töissä tiedetään tästä"\n24.10.2016 klo 11:29\nHiv-tartunnan voi saada kuka tahansa.\nPuolet Suomessa todetuista hiv-tartunnoista on saatu heteroseksin välityksellä.\nVenäjällä vastaava luku on 43 prosenttia.\nPietarilainen rahoituskonsultti sai tartunnan kumppaniltaan, joka oli salannut sairautensa häneltä.\nNoin puolet Suomessa todetuista hiv-tartunnoista on saatu heteroseksin välityksellä, Hiv-tukikeskus kertoo sivuillaan. Muidenkin sukupuoliteitse tarttuvien tautien tavoin hiv:n saaminen ei katso sukupuolta, seksuaalista suuntausta tai sosiaalista asemaa.\nPietarilainen Olga Jeremejeva on tästä esimerkki. Ylen haastattelema, rahoituskonsulttina toimiva nainen sai hiv-tartunnan pitkäaikaiselta kumppaniltaan, joka salasi tartuntansa Jeremejevalta.\nKun kumppani kuoli aidsiin, Jeremejeva ymmärsi, että hänen pitäisi käydä testeissä. Positiivinen tulos tuntui aluksi suoralta kuolemantuomiolta, hän kertoo Ylelle.\nEnsijärkytyksen laannuttua Jeremejeva päätti kuitenkin toimia esimerkkinä muille. Hän alkoi puhua avoimesti tartunnastaan ja siitä, kuinka sai sen.\n– Aiempina vuosikymmeninä hiv:stä puhuttiin Venäjällä niin, että kyse on ihmisistä, jotka käyttävät huumeita ja jotka viettävät epäsiveellistä elämää, hän perustelee päätöstään Ylelle.\nVenäjällä 43 prosenttia tartunnoista saadaan heteroseksistä.\nAvoimuus tarkoittaa Jeremejevan tapauksessa sitä, että hän toimii aktiivisena hiv-positiivisten naisten tukiryhmässä ja on kertonut positiivisuudestaan myös muun muassa työpaikallaan.\n– Töissäkin tiedetään tästä, hän kertoo huomauttaen, että kukaan ei ole hylännyt häntä tartunnan vuoksi.\nHiv voi tarttua siemennesteen, esiliukasteen, emätineritteen ja veren välityksellä. Tartunnan voi saada suojaamattomasta emätin- tai anaaliyhdynnästä tai suuseksistä.\nTauti voi tarttua myös mm. huumeruiskujen välityksellä. Ruiskuhuumeiden käyttäjistä monet ovat kuitenkin saaneet tartunnan seksiteitse, sillä huumeiden käyttöön voi liittyä seksiin liittyvää riskikäyttäytymistä.\nHiv voi myös tarttua äidistä lapseen raskauden, synnytyksen tai imetyksen yhteydessä. Jos äidin hiv-positiivisuus todetaan viimeistään raskauden alkuvaiheessa, voidaan toimivalla lääkityksellä suojata lasta tartunnalta.


Jäätelökirjan maidottomat, sokerittomat ja gluteenittomat herkut täyttävät vatsan | Ruokakirjat | HS\nMikä?Ruokakirjailija Virpi Mikkosen ja bloggari Tuulia Talvion jäätelökirjan ohjeissa ei käytetä maitotuotteita, valkoista sokeria eikä gluteenia. Sen sijaan keskeisiä raaka-aineita ovat kookosmaito, pakastetut banaanit ja kasvipohjaiset maitojuomat. Jäätelöt makeutetaan muun muassa hunajalla ja taateleilla.Toimiiko?Kirjan kuvat ovat herkulliset, ja heti löytyy monta mahdollista jäätelöä testattavaksi. Kirjan alussa on myös selkeät ohjeet. Jäätelöt pystyy tekemään ilman jäätelökonetta.Kokeilin kahta pikajäätelöä, joita ei tarvitse pakastaa tai laittaa jäätelökoneeseen. Suklaa-vaniljaherkkupommi ja vadelma-lakujäätelö syntyivät vaivatta ja olivat raikkaita ja hyvänmakuisia. Kummatkin jäivät varsin löysiksi. Pikajäätelöt olivat täyttäviä, sillä vadelma-lakujäätelön pohjana on syöjää kohden puoli tölkkiä kookosmaitoa ja vielä puolikas banaania päälle.Täyttävä oli myös toffeinen kermajäätelö, jota testasin pitkän kaavan jäätelöiden puolelta. Valmistus käy nopeasti, itse tehtäviä toffeekaramelleja myöten. Pisteet makoisille karkeille kekseliäisyydestä: ne syntyvät hunajasta ja mantelivoista.Kenelle?Jäätelön tekemisestä kiinnostuneille, maitoa vältteleville ja kookoksesta pitäville.


Muut osanotot eli synttärit! | Sulavat Silavat\nMuut osanotot eli synttärit!\nAlla on tarinoita synttäreiltä, joilla Sulavat ovat esiintyneet tai/ja ovat olleet kaikki kutsuttuina.\nSeija 50v. Osat 1 ja 2\nSeija halusi viettää synttärijuhlan niin pitkällä kuin pippuri kasvaa, ja sehän kasvaa Puukuokalla eli Phu Quocilla, saarella Vietnamissa. 40 % maailman pippurista tulee Vietnamista ja Phu Quoc on kuuluisa pippurista. Vai valitsiko Seija Vietnamin siksi, että vietnamiksi sana "miehet" on "nam"?\nAnyways siispä synttäreiden eka osuus vietettiin upeassa Pepper tree fine dining -ravintolassa 9.1. Mukana juhlassa olivat Seija birthday girlin lisäksi puoliveli Tomppa, työkaveri Anja miehensä kanssa, joka vietti juhlat vatsantoimintaa seuraten hotellihuoneessa sekä sulava Merja työkaverinsa Hannan kanssa. Hanna sattui osumaan Sulavien Kaivopuiston joogaan ja vartioveneilyyn ja siltä istumalta päätyi aloittamaan puolen vuoden opintovapaataan Seijan synttäreillä Vietnamissa. Merja taas taloudellisena ihmisenä oli päättänyt hyödyntää kaikki synttärijuhlien ilmaiset tarjoilut.\nIllallisella ei ollut moitteen sijaa, paitsi se, että vaikka Seija varasi pöydän, Tompan nimi löydettiin jostain varaukseen. Sama toistui myös muissa Seijan varauksissa.\nJuhla jatkui seuraavana päivänä biitsi partyilla. Pelattiin Shangia ja kantavana teemana oli ”Pikkuvitutus on parempi kuin ei tunteita ollenkaan”.\nVietnam todettiin Savon sukulaiskansaksi.\nSeija 50v. Osa 2/2 Tahko\nMidi 40v. Perusmäessä 29.4.2017\nMidin 30v. synttäreillä oli Sulavien ensimmäinen Show-keikka... Ympyrä sulkeutuu ja 10 vuotta myöhemmin aikuisen Midin rauhallisissa naisten pileissä Sulavat olivat isosti paikalla joogaamassa, herkuttelemassa ja saunomassa.\nMagnificenttiä oli Sulavien lahja: the pikkugrilli, jonka seikkailuja Perusmäen perukoilla jäädään odottamaan.\nPiia 50v. Rhodoksella 3.-4.9.2016\nPiia ei aikonut pitää juhlia, vaan ilmoitti mm. Sulaville, että voivat tulla haluamassaan seurassa omakustanteiselle Rhodoksen retkelle mukaan.\nAlkuperäisenä suunnitelmana oli syödä yhdessä 4.9.. Porukkaa alkoi ilmoittautua mukaan siihen malliin, että jotain muutakin olisi kiva tehdä yhdessä.\nPiian kollega Jallu, entisenä matkaoppaana ja Rhodoksen kävijänä, suositteli pyörä- ja veneretkeä. Piia innostui ja Jallu antoi hyviä vinkkejä ja yhteystietoja.\nKaiken kaikkiaan parhaimmillaan tapahtumissa oli paikalla 28 tyyppiä! Ihan mieletöntä!\nPiia+ perhe + äiti+ kummitäti+ isän vaimo ystävättärineen\nSeija + vanhemmat (=Piian appivanhemmat)+ kaveri\nSari+ mies + tytär\nTerhi + sisko\nMidi + lapset + avomies\nMallu + miesystävä\nMerja + ystävätär\nExtra-Tiina + tytär (Piian kummityttö)\nPorukka asui seitsemässä eri hotellissa, tuli monella eri lennolla ja oli eri aikoja saarella. Pääjoukko oli majoittuneena hotelli Esperiassa. Pääjoukko tuli torstaina 2.9. Finskin lennolla ja pinkit bandanat oli jaettu tunnistuksen helpottamiseksi.\nYhteinen ohjelma alkoi perjantaina 3.9.klo.11. pyöräretkellä Rhodoksen kaupungista Kalithean kylpylään. Retkelle lähti 13 tyyppiä. Piiaa päivän nuorempi "pikkuveli", Sarin mies, Timo oli pyöräretkivastaava. Pyörien vuokraus ja suunnistus sujuivat hienosti.\nRhodoksella ei varsinaisesti ole panostettu pyöräteihin, mutta autoilijat varoivat poukkoilevaa turistiryhmää kiitettävästi.\nEnsimmäistä juomapistettä jouduttiin hieman odottamaan, mutta löytynyt Marina Beach oli odotuksen arvoinen.\nKalithean kylpylällä syötiin lounas ja osa kävi uimassa.\nPaluumatkalla Terhin rengas puhkesi, mutta onneksi Timolla oli myös huolto hanskassa. Tilattiin kuitenkin Terhille renkaan vaihto vuokraamosta ja odotellessa otettiin oluset.\nRetki oli älyttömän kiva. Pyöräretkeä Rhodoksen ympäri ei kuitenkaan oteta Sulavaan ohjelmaan.\nYhteinen illallinen ravintola Louisissa oli samana iltana. Seija oli rahastonhoitajana, sillä jokainen maksoi omat ruokansa ja juomansa. Menuna oli kreikkalaista salaattia ja lammasta, nam. Aune-Marketta oli Piian pyynnöstä raahannut Pekingistä naisvieraille hatut, ne olivat sentään Piian sponssaamat. Kyllä seurue oli hienon näköinen!\nOhjelmaan Piia oli laittanut, että pari puhetta saa pitää. No, puheita taisi tulla kuusi ;). Paljastukset olivat hauskoja ja pelottavia, kyllä nauratti ja itketti. Lahjoja ei saanut antaa, mutta Sulavat olivat painattaneet Merjan kovalla vaivalla ja Tiinan avustuksella KIRJAN näistä Sulavien nettisivuista! Kirjan nimi on PIIAN SULAVA ELÄMÄ! Mielettömän upea kirja! Midi oli askarrellut SuperSulava Diplomin, Merjan ystävä Tarja oli tehnyt tyylikkään kaulakorun, Sari oli kaivanut Piian vanhoja kirjeitä ja Aune-Marketta kerännyt noloja kuvia vuosien varrelta. Iiihania juttuja, ei olisi tarvinnut, mutta kyllä oli juhlakalu onnellinen!\nRavintola Louisin yllätyksenä oli synttärikakku jälkiruuaksi, Seija oli käynyt onnistuneesti neuvottelut ravintolan kanssa!\nMiehillä ilta jatkui Piian pojan johdolla siten, että seuraavana aamuna oli osa jengiä hieman heikossa hapessa!\nLauantain 4.9. virallinen ohjelma alkoi klo. 11., perinteisellä Sulavien kaupunkikierroksella Rhodoksen vanhassa kaupungissa, jolle pystyi osallistumaan 17 juhlijaa. Terhi ja Sari ja ilmeisesti erityisesti Terhi, näkivät kovasti vaivaa ja kierros oli loistava!\nKuultiin kaikenlaista faktaa ja fiktiota. Kirkot kierrettiin ulkoa ja museot kaukaa! Minkä matkaoppaan maailma onkaan Terhissä menettänyt! Tyyppi oli ihan liekeissä.\nKesken kierroksen joukko alkoi kaanonina laulaa Paljon onnea vaan! :)\nMandrakin Satamassa oli treffit klo.12., sillä meillä oli oma Afrodite-laiva lähdössä veneretkelle Falirakia kohti. Kaikki 28 ryhmäläistä oli paikalla.\nPäivä oli hieno ja laiva sopiva = tasan 28 penkkiä ja baaritiski. Käytiin uimassa ja nautittiin päivästä.\nEnnen lounasta yllättäen laivalle hyökkäsi Sulavat Getrudit saksalainen tanssi- ja lauluryhmä. Esitys oli vaikuttava "Trink trink"-kappale! Hulluja nuo Sulavat! Seijan poispääseminen asusta oli oma shownsa.\nLounas syötiin Falirakin lähellä pienessä kalastajaravintolassa. Lounaaksi oli salaattia, kalaa, ranskalaisia ja mustekalarenkaita.\nLounaalla Sulavat yllättivät Piian loistavalla tietokilpailulla "Arvaa mikä seisovia ihmisiä yhdistää". Piia voitti ;). Vaikeinta Piialle oli, kun Sari, Tiina, äiti-Ansu ja Aune-Marketta seisoivat... MIKSI? Ovat olleet Piian kanssa samassa työpaikassa! Piia ei pystynyt yhdistämään yli 30 vuotta vanhoja asioita :).\nKaksi päiväiset viralliset juhlallisuudet loppuivat. Illalla Esperialla nähtiin vielä Viherlaakson koululta tutut Liikennevalot.\nEri kokoonpanoissa porukat toki kävivät syömässä yhdessä, Kasinolla ja rannalla aurinkoa ottamassa. Pieni reissun harmitus oli, että yhteensä 10 ihmistä eri aikoina kärsi vatsataudista. Kaikki saatiin erilaisin vippaskonstein onneksi alkuperäisillä lennoillaan Suomeen. Kuumaryhmä lähti jo sunnuntaina. Pääjoukko palasi torstaina väsyneenä, mutta ainakin juhlakalu, onnellisena kotiin. Näillä muistoilla jaksaa pitkään!\nSari50 juhlat Tahkolla 5.3.2016\nSari ja ystävänsä Jaska Reipasmatkat ryhmästä pitivät yhteiset 100v-synkkärinsä Tahkolla. Kaikki Sulavat oli kutsuttu ja paikalle tulivat Terhi, Seija, Midi ja Piia seurueineen.\nKokoontumispaikkana oli aamupäivällä TahkoSpa, jossa jaettiin reittikartat ja huivit, joita vastaan sai juomaa juottopisteissä.\nNoin 2,5km reitti juhlapaikkana toimivalle Nipasen Kodalle lähti klo. 13.30 Tahko Safareilta, jossa henkilökunta antoi tietokisalaput ja matkajuomaa. Vahvana epäilyksenä juhlakansalle jäi, että matkan pituuteen sai lisätä ainakin ALV:in verran, sillä vuorelle nousu kyllä tuntui ja näkyi porukoiden hikoiluna.\nSulavat päättivät erottautua juhlakansasta vuoden teemanmukaisilla sinisillä peruukeilla. Midi kiitti ideaa erityisesti, kun joutui kilparyhmän kiipeilyssä hieman hikoilemaan.\nPuolimatkan krouvissa uusi henkilöstö tarjosi virkistävää kuumaa mehua kossulla laimennettuna ja juhlaväki viihtyi "baarilla" ehkä liiankin hyvin. Nuorisotyövoimaa oli käytetty kiitettävästi hyväksi, juhlakalujen lapset tekivät hienoa työtä vieraiden juottamisessa joka kohteessa.\nKiipeiltyämme välibaarilta vielä lisää, niin Nipasen kodalla oli iloinen oranssi-valkoinen 100-vuotias pari vastassa.\nKodalla syötiin mielettömän hyvää paikanpäällä tehtyä loimulohta suussasulavien lisukkeiden kera. Caterauksesta vastasi Hotelli UkkoTahko ja juhlaväki kiittää. Juomapuoli oli ENEMMÄN kuin sulavasti hoidettu! Kaikenlaista ulkoiluun ja ruokailuun liittyvää nestettä oli tarjolla ja kiitos kysymästä, kaikki eri porukat kunnostautuivat juomisessa hienosti! Tunnelma oli erinomainen!\nNo niin. Sari oli sitten toivonut, että Sulavien jo ehkä 7 kertaa haudattu Mummo ja Janne -esitys elvytettäisi TAAS juhlaohjelmaksi. Näin tehtiin ja esitys piirtyi hämmentyneen juhlakansan verkkokalvoille.\nMutta ei siinä vielä kaikki. Sulavat ja sukulaisosasto antoivat Sarille lahjaksi pientä sponssia Mongolian vaellusta varten ja aiheeseen päätettiin liittää upouusi Tsingis Khan -esitys. Mummot vetivät sadeviitat hopeapuoli päälle päin päällensä ja Sarille laitettiin lisäksi karvahattu päähän ja miekka käteen. Sitten Reetun hitin tahtiin Midi-Jannen koreografiaa seuraten saatettiin ilmoille ehkä jopa vielä The Mummoa ja Jannea surkeampi esitys. Hauskaa oli, paitsi ehkä omaisillamme ja jos joku sattui olemaan lähes selvin päin... kiitos ja anteeksi.\nOhjelmassa oli vielä pari hienoa lahjan luovutusta puheineen ja tietokilpailun voittajan julkistaminen. Voittaja-joukkue oli tietenkin Mökki-Tervasmäki, jossa oli Sulavia ja sukua. Joku kysymys tiedettiin jopa paremmin kuin juhlakalut itse.\nJuhlat tuntuivat loppuvan kesken, mikä on loistavien juhlien merkki. Väki ohjattiin siirtymään rinnettä alas kohti tilatakseja ja UkkoTahkon pubia. PäKä-juhlat jatkuivat pubissa kyllä reilusti yli puolen yön.\nJopi 40 juhlat 5.3.2016\nJopin nuoren iän juhlien teema oli loistava; vieraiden piti pukeutua päivänsankaria vanhemmaksi - mieluiten mummoiksi. Vieraat olivatkin panostaneet mummoasuun ja niin Jopi liihotteli läpi juhlien kauniissa mekossa ja taatusti juhlien nuorimmalta näyttäen.\nTopin Nuoren iän juhliin oli myös kutsuttu kaikki Sulavat ja superharmittavaa oli, että Sarin ja Topin juhlat olivat saman päivänä! Merja edusti Sulavia juhlissa, joissa muutkin Sulavat olisivat halunneet olla. Oltaisi saatu Topi näyttämään vielä nuoremmalta!\nNäissä juhlissa ei tullut nälkä - tietenkään. Jopin ruokasuhteen mukaisesti ruokaa oli riittävästi, sitä oli riittävän usein ja se oli äärettömän hyvää. Ei siis ollut ihme, että Jopi oli ystävällisesti kieltäytynyt tiettyjen henkilöiden ruoanlaittoavusta.\nJuhlissa syntyi uusi ennätys: vieraiden esittely vei enemmän aikaa kuin Piian 40v-juhlien 1 h 45 min, mitä on pidetty ihan pohjana. Jopi esitteli ryhmän kerrallaan ja antoi ko. ryhmälle tehtävän. Jopin veli joutui arvaamaan muiden sukulaisten pantomiimiesitysten perusteella joululauluja, koska on joka joulu poistunut takavasemmalle juuri joululaulamisen alettua. Omat tehtävänsä saivat opiskelukaverit, matkailukaverit, lentisporukka, duunikamut; ainaskin. Ja sitten ne paremmat kamut, jotka aina muistetaan mainita.\nMerja oli luonnostellu Jopille näytelmän, jota lentisporukalla kirjoitettiin paremmaksi;\nAurinko\tvalitaan yleisöstä\nLinnut\tvalitaan yleisöstä\nPuupenkki\tvalitaan yleisöstä\nOlipa kerran tyttö, varreltaan sutjakka ja pajunvitsamainen, luonteeltaan iloinen ja avarakatseinen. Tämän Jopi-Topi-Päivikin elämä hymyili ja onni kukoisti. Kunnes tuli päivä, joka muutti kaiken.\nTuolloin oli kesäpäivä. AURINKO helotti ja LINNUT kirmailivat villisti taivaalla.\nJopi huomasi, että jotain oli hukassa. Hän repi kauhistuneena hiuksiaan ja voivotteli kovaan ääneen.\nToimen ihmisenä Jopi ryhtyi heti etsimään ja säntäsi takapihalleen.\nJopi-Topin erityinen intohimo on syöminen. Niinpä hän ensitöikseen istahti PUUPENKILLE ja ryhtyi syömään herkullista struudelia takapihallaan. Jopi nautti kaikin siemauksin ihanasta omenastruudelista. AURINGON säteet lämmittivät ihanasti Jopin kasvoja ja LINNUT visersivät OMENAPUUN oksilla. Ja yhtäkkiä se näkyi vaanivan OMENAPUUN takana: EVÄSKATEUS.\nSieltä se hypähti Jopin kylkeen, mutta koska Jopi on nuorenna harjoittanut juoksua ihan Länsiväylä-juoksun verran, hän pinkaisi pakoon inhottavaa eväskateutta.\nHän pinkoi kotiin etuovelle. Siellä passissa eteisessä oli Jopin paras ystävä - KOIRA. Se hyppäsi sisäänastuvan Jopin syleilyyn, vaikka sitä oli kovasti opetettu olemaan hyppimättä. Innostunut KOIRA nuoli Jopin kasvoja ja heilutti häntäänsä iloisesti. Jopi rakastaa eläimiä, koirien lisäksi erityisesti karvalehmiä ja ymmärtää eläimiä suurella sydämellä - ei hän ole turhaan toiminut norsuna Korkeasaaressa.\nJa silloin se tapahtui! Julma KILPAILUHENKI iski kuin salama kirkkaalta taivaalta. Jopi kävi taistoon julmaa kilpailuhenkeä vastaan. Mutta kilpailuhenki sai yliotteen - lautapeli, sulkis, pingis tai vaikkapa voitto isoimman raketin hankkimisessa. Mutta aika ei ollut otollinen, oli tiistai-ilta ja Jopin piti kiirehtiä lentistreeneihin.\nJopi kiipesi upo-uuteen ja tottelevaiseen AVENSIKSEENSA ja lähti treeneihin. Hän kaasutteli vauhdin hurmassa ja Avensis kuljetti Jopia sutjakkaasti keinahdellen.\nHarkoissa Jopi antoi kyytiä KAHVAKUULALLE. Hän huiteli kahvakuulaa ylös ja alas ja lopulta tömähytti kuulan kanveesiin.\nSitten hän otti epäesteettisen ison huikan kolmen litran kokoisesta isosta PULLOSTA. Hän piilotti pullon selkänsä taakse, jottei kukaan huomaisi tuota epäesteettistä kapistusta.\nJopi-Topi-Päivikki oli erityisen ihastunut kaikenlaisiin passeihin. Tuo matkustusasiakirja oli Jopin lempilukemista. Lentopalloakin hän harrasti juuri passien vuoksi. Sattuipa niin, että juuri tuona päivänä Jopi oli harkoissa ainoa iskijä ja sai ihan kaikki passit. PASSARI passasi Jopille keskelle, Jopi iski, iski nelosesta, takamiehenä ja lopulta syötötkin olivat hyppysyöttöjä.\nJa sieltä se löytyi! Kadoksissa ollut PELI-ILO. Peli-ilo kirmaili Jopin ympärillä valaisten koko kentän. Ja niin peli-ilo saattoi Jopin elämän takaisin iloisille ja hymyileville raiteilleen.\nTerhi50 juhlat Brüggessä 26.6.2015\nFillariretki Tour de Terhi Amsterdamista saapui Brüggeen edellisenä päivänä valmistautumaan kesän kohokohtaan eli Terhin 50v. pileisiin.\nSulavien juhlatoimikunta oli vahvasti mukana juhlien järkkäilyssä, kutsut ja ohjelmat oli printattu, musalaitteet hommattu, mekkokangas hankittu ja etujoukko kävi tarkistamassa paikat jo huhtikuussa.\nUskomaton määrä, yhteensä 50, Terhin sukua ja ystäviä saapui Brüggeen kuka mitäkin reittiä.\nJuhlapäivä alkoi Brüggen kiertokävelyllä, jonka tietopläjäyksen Sari oli suurelta osin työstänyt. Oppaat Sari ja Seija johtivat joukkoja Brüggen kaduilla reittiä, joka valittiin keväisellä Terhin, Sarin ja Piian ennakkoreissulla.\nReitillä kierrettiin pari kirkkoa ulkoa ja museoista piipahdettiin vain Olutmuseossa, jossa Terhi tarjosi kiertelijöille oluet. Kierros oli oikein onnistunut! Kierros löytyy Reissut-Brügge-kohdasta.\nTerhi jännitti juhlien yllätysmomenttia eli kuuluisaa kuokkavierasta. Kuokaksi paljastui Sulavien turunkielentulkki-opas Aune-Marketta Saariston Rengastieltä. Parhaissa juhlissa on kuokka ja näin kävi tälläkin kertaa.\nIltajuhla alkoi klo. 18. Hotelli NH Brüggen juhlasalissa. Terhi näytti upealta ja Sulavat järkkärit laittoivat vuoden teema-asun, jotta näkyy ketkä ovat vähän niin kuin töissä.\nTerhin tervetuliaspuheen jälkeen ohjelmassa oli... uskokaa tai älkää... The Mummo ja Janne! Ohjelmanumero, joka piti olla kuopattu, mutta yleisön pyynnöstä (?) Sulavat Persut (Perustajajäsenet: Terhi, Merja ja Piia) pukivat Terhin kaverin Päivin perheen asuntoautossa tulleet asut ja "niin huono, että se on melkein hyvä" -esitys nähtiin myös Belgiassa.\nTerhi tarjosi vieraille aluksi suussa sulavaa carpaccio-lihaa rucolan, peston ja parmesanin kera. Alkuruuan jälkeen Terhin isä puhui ja kaikenikäiset itkijänaiset (myös muut kuin Terhin sukulaiset) herkistyivät.\nSulavat halusivat palkita loistavia Terhi Tourin fillaroitsijoita tunnelmanluonnista ja täydellisistä ei-tartte-valittaa asenteista. Terhille luovutettiin myös sammakko (silmälasipidike töihin) suudeltavaksi (kts. Reissut Terhi50-tour -kohta).\nHoupparit esittivät kuuluisan lauluesityksensä ja se ei ole todellakaan nolo, sillä naiset osaavat oikeasti laulaa.\nPääruuaksi menussa oli meriahventa kesäkurpitsarisoton ja pestopähkinäsalaatin kera. Onnistuneen herkun jälkeen nähtiin ensiesitys näytelmästä "Seitsemän Laiskuria". Näytelmä linkittyi Terhin nurmijärveläisyyteen ja lukioaikaiseen joulujuhlarooliin Seitsemän Veljeksen lukkarina. Käsikirjoittaja oli Salla, joka toimi esityksen kertojana eli pikkurouvana. Terhin Tanja sisko esitti "Herhi"-lukkaria eli laiskureiden valmentajaa. Laiskureiden lajit olivat: lentopallo, hiihto, vaellus, pyöräily, siivous, ratsastus ja luontotieteily/partiolaisuus. Jotenkin lajit liippasivat läheltä juhlakalua. Innokkaat esiintyjät oli pyydetty eri porukoista ja esitys oli spektaakkelimainen!\nTästä pääset katsomaan 7 Laiskuria -näytelmän käsikirjoituksen\nTerhin vanhemmat tanssivat vauhdikkaan rockin ja siskojen tytöt esittivät modernia tanssia yleisön riemuksi.\nJälkiruokana söimme raikasta ananas-passionhedelmä sorbettia, jonka jälkeen oli vuorossa Terhin Pekka-serkun ja vaimonsa Outin erinomainen tietovisa Terhille. Terhin takana näytettiin väite ja jos se oli kohdallasi totta, sinun piti nousta seisomaan. Terhin piti arvata, mikä yhdistää nousseita vieraita. Partiolaisuus, Machu Picchuilu, hillasoilla samoilu ja koiranomistajuus mm. yhdisti porukoita ja Terhi arvasi aika hyvin.\nMuutama mukava puhe kuultiin ja Terhin pyynnöstä puheet munakellotettiin max. kolmeen minuuttiin. Kukaan ei yrittänytkään ylittää aikaa.\nKe-To ratsastajat heittivät kärrynpyöränsä, joka nähdään siinä porukassa usein... Kärrynpyörien taso on viihdyttävän vaihteleva!\nSulavien juhla-asun Octoberfest-teemaan sopi yhteislaulu Trink, trink Schwesterlein trink, jota johtivat upeaääniset Pihlajan sisarukset ja erittäin sopivan nolon tanssin esittivät Sulavat Terhin kanssa.\nViiniä oli erittäin hyvin tarjolla ja ratsastaja Saana veti oikeasta narusta sanomalla, että Sulavat pystyvät mihin vaan... Ideana oli järjestää Terhille sittenkin Ensitreffit alttarilla eli häät, kun fillariretkellä vietettiin polttareita. Kyllä, näin tehtiin. Terhin koulukaveri Jari "Pihvi" Lindström houkuteltiin papiksi ja respasta söpö nuorimies sulhaseksi... ja siitä se lähti. Ehkä jälkikäteen ajateltuna idea ei ollut loistava, mutta hyvä se oli varmaankin. Terhi on nyt naitettu Belgiaan...\nIlta jatkui vielä pubissa ja vahvimmat siirtyivät myös kaupungille. Juhlat onnistuivat erittäin hyvin ja Terhi oli upea! Kaikille jotka suunnittelevat juhlia Brüggeen voimme lämpimästi suositella hotelli NH Brüggeä! Tosin ei kannata menettää hermojaan, kun belgialaiseen tyyliin ei ilmeisesti kuulu vastailla kovin aktiivisesti sähköpostiviesteihin.\nPertun Synttärit 10.5.2014 Malmin Lentoasemalla\nSulavat ottivat osaa Pertun juhliin toimimalla Malmin lentoaseman emäntinä, sitä ennen auttaen ohjelman tekemisessä ja 250 ilmapallon puhaltamisessa sekä paikan koristelussa. Juhlan värit olivat oranssi ja musta.\nOhjelmanumerona oli yleisön pyynnöistä huolimatta ehkä viimeisen kerran: "Mummo ja Janne". Piia kuitenkin tilasi option, että se esitetään hänen hautajaisissaan. Voi olla, että tätä suosikkinumeroa ei nähdä pitkään aikaan.\nTHE KEIKKA 5.11.2011 Logenilla\nHALUATKO ENNEN NÄKEMÄTTÖMÄN ONNISTUNEET JUHLAT?\nSulavien täyden palvelun juhlapalvelu järjestää juhlasi alusta loppuun:\n* Suunnittelemme ja painatamme kutsusi\n* Teemme powerpoint-valokuvaesityksen elämästäsi\n* Meiltä saa tukkukortin lainaksi\n* Lainaamme tarvitsemasi astiat omista ja sukulaistemme\n* Lainaamme myös tarvittavat koneet: termari-\nkahvinkeitin, keittolevy, läppäri, videotykki (töistämme tai seuroista)\n* Kuuluisa trollimme kaivetaan ulkovaraston syövereistä metsäkoneiden takaa palvelemaan loistavana videotykin ja läppärin liikkuvana alustana\n* Lähisukulaisemme valjastetaan viimehetken askarteluihin\n* Kuuluisa lihapiirakka leivotetaan äidillä/anopilla\n* Perunasalaatti tehdään ja annetaan lahjaksi tarvikkeineen\n* Tulemme juhlapaikalle koristelemaan, sisustamaan ja kattamaan tai lähetämme perhettämme paikalle hommiin\n* Otamme valokuvia juhlistasi\n* Henkilökuntamme miehittää ammattitaitoisesti eri pisteet juhlissasi: ovella, tervetulojuomissa, lahjapöydällä\n* Hoidamme kaikki ruoka- ja juomapöydän täydennys- ja kattaushommat\n* Ohjelmatoimistomme esittää ohjelmaa juhlissasi: meiltä irtoaa serenaadia, puhetta, luovutamme diplomin, Abba-showta, Anita-showta, varaohjelmina Napakymppiä ja Keiju-tanssia...\n* Osallistumme tarvittaessa kaikkiin juhliesi ohjelmiin ja luomme tunnelmaa juottamalla vieraita aktiivisesti ja joraamalla aina tilaisuuden tullen\n* Tyhjennämme juomapöytääsi, ettei hankittuja juomia tarvitse viedä kotiin\n* Tiskaamme kaikki astiat\n* Laulamme yhteislauluvihkosta Hopeisen kuun, ettei vihkon monistus mene hukkaan\n* Viihdymme juhlien loppuun saakka\n* Tulemme mukaan loppusiivoukseen\n* Autamme valokuvien lataamisessa yms.\nSAAT KAIKEN TÄMÄN JA VIELÄ TYTTÄRESI TEKEMÄNÄ PALJON MUUTA, JOS OLET FANITTANUT SULAVIA INNOKKAASTI AINA! EIKÄ MAKSA MITÄÄN!\nSORRY, tämä oli ainutkertainen tilaisuus VAIN Sulavien Fani #1:lle! Onnea Ansulle! Toivottaa raataja-tiimi: perustajajäsenet ja sukulais-serkukset (Piia, Merja, Terhi, Sari ja Seija)!\nAnita-keikka Asunto-oy. Viherlaaksonranta 14. 40-vuotisjuhlissa 3.9.2011\nAnitahirvosmaisten Sulavien Silavien (Piia, Jopi, Terhi, Seija ja Sari) syyskuinen lauantai-ilta alkoi "Maitolavan Prinsessa2"-showlla Piian taloyhtiön 40-vuotissynttäreillä. Ennen esitystä harjoittelimme tehokkaasti vartin verran Piian käsikirjoittamaa yksinkertaista ja näyttävää koreografiaa. Saimme taloyhtiön asukkailta mahtavat suosionosoitukset, joiden siivittämänä oli mukava lähteä isolle kirkolle Midnight run-juoksutapahtumaan. Piia jäi kotikulmilleen ylläpitämään tunnelmaa ja kipeää lonkkaansa.\nKeikkaa pukkaa... Logenilla Heidi 50v. 5.3.2011\nLogen oli viritelty 70-luvun discoksi, kun Piian työkaveri Heidi vietti 50-vuotispäiviään. Juhliin oli tilattu laatuesiintyjät: Sulavat Silavat Abba! Vieraat ja erityisesti juhlakalun 6-henkinen perhe olivat pukeutuneet upeisiin 70-luvun discovetimiin! Sisällä pörräsi ihan varmasti John Lennon peace-merkkeinen ja Mick Jagger oli myös paikalla, värikkäät teryleenihaalarit kimalsivat kilpaa pikkuisten hamosten kanssa... Väki oli todella panostanut. Erityisesti Heidin Anna-tyttären oranssi lentoemominimekko valkoisilla kiiltonahkasaappailla sai Sulavatkin ihastelemaan.\nJuhlat saivat ansaitsemansa energiahyökkäyksen, kun Sulavat Abbat marssivat sisään Money Moneyn tahdissa lahkeet ja hihat heiluen. Vanhat askelkuviot oli harjoiteltu ja esitys sai yleisön villiksi... Ainakin Sulavilla oli hauskaa. Paljoa ei sekoiltu, kerran Seijaa tökittiin ruotuun ja Piian lahkeet jäivät pari kertaa kengän alle. Toisessa biisissä raahattiin yleisöä tanssimaan, suurin osa lähti ilolla. Parasta A-ryhmää oli Heidin isä, joka oli heti mukana disco-moveissa :D.\nManagerin kanssa neuvotellut palkkiot kuitattiin osittain syömällä raikkaat tarjoilut ja juomalla mainiot viinit sekä vartavasten meitä varten hommattua Karhua! Pyytämättä Sulavien keikan bonuksena oli Anita Hirvos -show... tai no, pukeuduttiin Anita-asuihin, Piia mainosti joukkuettamme ja sitten vetästiin jengi parketille Tiputanssiin, joka on melkein 70-luvulta.\nHeidi hopeahaalarissaan kiitteli Sulavat ja ojensi palkkioksi toivomamme Diplomin (ilmestyy joskus Ylpeänä esittelemme -osioon), trendirannekorut ja Sulaville niin mieluisat Isot Karhut :D. Esiintyjillä oli hauskaa ja asiakaskin oli kuulema tyytyväinen...\nPEPPI HELINÄN HALTIA/HARTIAKUMMITILAISUUS 30.5.2010.\nSulavien nuorimmainen Midi sai ihanan pikku tytön 1.4.2010 ja Sulavat ilmoittautuivat ihan pyytämättä lapselle haltia-, hartia- tai edes pullohartiakummeiksi. Järjestimme Midin kutsumina asian kunniaksi Prinsessa Ruusus -teemaisen juhlan:\nKuninkaallinen perhe istui ruusuisella valtaistuimella (okei, iskä ei suostunut)\nSeremonia alkoi Prinsessa Ruusunen -elokuvasta tutulla musiikilla\nHartialliset haltiakummitukset lauloivat Prinsessa Ruusu linnassa (että huh huh)\n"Sulavien Silavien nestori-haltiakummituksena toivotan Peppi Helinälle\nihanaa elämää seuraavien elämänohjeiden siivittämänä:\n- älä syö keltaista lunta\n- tärkeintä ei ole voitto, vaan murskavoitto ja vastustajan\n- se parhaiten nauraa, joka toiselle nauraa\n- parempi kerta rutina kuin vittu vikinä\n- muista aina minua, kun ruusu pistää sinua\n- kauneimmankin ruusun alla piilee piikki pistävä\n- kaurapuuro on räkää\n- kylmä Karhu kaunistaa\n- kanna aina isoa lompakkoa mieluiten vyölaukussa\nLisäksi sanomme: Kerro kerro kuvastin, ken on meistä sulavin!\nNäiden sanojen myötä virvomme Sinut Peppi Helinä tulevaksi Sulavaksi\nSilavaksi, aluksi faniklubin kautta. Muista, että elämä ei ole pelkkää\njuhlaa, se on myös ruusuilla tanssimista!"\n"Virvon varvon ruusullain tuoreex terveex tulevax elämäx, Karhu mulle,\nruusu sulle, annatkos kylmää olusta!" (Virpominen on vanha suomalainen perinne nimijuhlissa)\nJuhlakansa nautti Karhua kuohuviinilaseista ja kilisytteli Peppi Helinän\nHaltiakummit lahjoittivat lahjoja (virtuaali, vähän käytettyjä ja paljon käytettyjä, mutta ei kuluneita) samalla, kun ojensivat ruusunsa:\n"Peppi Helinä, annan Sinulle seuraavat vähän käyttämäni lahjat"\n(lahjat jaettiin antajilleen sopiviksi)\n- hyvän muistin lahja\n- hyvät unenlahjat\n- kätevyyden ja ompelutaidon lahja\n- hyvän ruuanlaiton lahjan\n- suuntavaiston lahjan\n- sirouden lahjan\n- raittiuden lahjan\n- raikkauden ja hiettömyyden lahjan\n- savuttomuuden lahjan\n- etiketinmukaisuuden lahjan\n- hiljaisuuden lahjan\n- naisellisuuden lahjan\n"Peppi Helinä lisäksi annan Sinulle paljon käyttämäni, mutta ei ollenkaan käytössä\n- häpeämättömyyden lahja\n- elämästä nauttimisen lahja\n- itsenäisyyden lahja\n- kiukuttomuuden lahja\n- vahvuuden lahja\n- reiluuden ja empatian lahja\n- hulvattomuuden lahja\n- liikunnallisuuden lahja\n- oikeudenmukaisuuden lahja\n- joukkuehenkisyyden lahja\n- kiitollisuuden lahja\n"Kuten saduissakin, niin ha(r)ltia kummeilla on varoittava sananen\nsanottavanaan: varoitamme Sinua pulloista, emme pullohartioista. Annamme\nSinulle tämän Ison Karhun, jota ei saa avata ennen 18-vuotispäivää.\nVarminta on myös varoa ilkeää äitipuolta ja värttinää: älä kuuntele\nVärttinää! Täten kutsumme Sinut myös vuoden 2028 TeräsSikakisaan.\nOlkoon elämäsi ruusuinen! Hartiamme kannattelevat Sinua!"\nJuhlakansa nautti kahvia ja Midin herkullista Prinsessakakkua!\nMERJA 50v. HAJUSTEETTOMAT JA VÄHÄLAKTOOSISET VYÖLAUKKUPILEET 17.4.2010 VIHERLAAKSON LOGENILLA.\nSulavien 2010 kevään päätapahtuma oli Merjan synttärit. Koko joukkue pähkäili vyölaukkujen kanssa ja viritimme Merjan ideoiman tämän vuotisen teema-asumme eli Gootin esiintymiskuntoon. Sulavat olivat vahvasti tukemassa Merjaa juhlien järkkäilyssä lähinnä siksi, että päästään itse hyviin pileisiin!\nJuhlat alkoivat Sulavien vuosikavalkaadilla, jossa sulavat esittivät vuodesta 2003 asti meillä olleet kisa-asut Logenin Cat walkilla. Yleisö oli hurmaantunut ja ilmassa oli suuren muotinäytöksen tuntua.\nSeuraavaksi esiintyi Merjan työkaveri Sami ikimuistettavasti balladinomaisella sanakirjallaan.\nSeuraavana ohjelmanumerona oli Merja-tietokilpailu, jonka Merjankestämät kysymykset tulivat sulavasti mutkan kautta ja ohjelman veti Merjan veljen tyttö Johanna.\nMummo ja Janne -biisin oli luvannut esittää Raisu Lumouksen Sakke, jonka sairastumista paikkasi Piia ja mummoina vatkasivat vannetta/lannetta Sari ja Tyyppi. Tämä ohjelma sai yleisön naurunkyyneliin ja ehkäpä jopa myötähäpeään...Parhaiten kuitenkin yleisön villitsi Merjan kummipoika ...., jonka "Jos sä tahdot niin"-biisi sai suosionosoituksia niin, että koko Logen tärisi.\nLast but not least, Sulavat vetivät Gootti-vermeet niskaan ja hakivat yleisön tanssimaan Lordin Hard rock hallelujahia 2006 Euroviisuvoiton ja Sulavien Manskukisan kunniaksi. Strobo-valo välkkyi ja juhlakansa rokkasi.\nPileet olivat todellinen menestys. Porukalla oli hauskaa ja tunnelma oli rento. Merjan miesväki oli koko illan hommissa, eikä vieraista kukaan jäänyt janoiseksi eikä nälkäiseksi. Vahvimmat jatkoivat vielä juhlia Lagunan uudessa hienossa yökerhossa.\nTilauskeikka Soile 50v. Hotelli Haagassa 2009 marraskuussa:\nSoile on Piian työkaveri, eikä ole voinut välttyä kuulemasta hulluista Silavista. Suurena Abba-fanina synttärisankari pyysi Sulavia esiintymään juhliinsa Hotelli Haagaan. Yllytyshulluina lähdimme keikalle ruhtinaallisella (oikeasti!) ruoka- ja juomapalkalla - siihen oli lisätty vielä hieno diplomi (ilmestyy lähiaikoina ylpeänä esittelemme -osioon), upeat bonuskorut ja kuohispullotkin! Kiitos Soile!\nTässä kuvassa heitimme harjoituskeikan Hotelli Haagan pubissa. Oikea esityskin "Moneymoney" meni yllättävän hyvin. Sekä esiintyjät että yleisö olivat yllättyneitä.\nVarsinkin esiintyjillä eli meillä oli hauskaa, kun haimme juhlakansaa pilettämään ja jäimme iloisesti juhliin kuokkimaan! Tämä kuva on itse esityksestä!\nSeija 40v. Herrankukkarossa 30.1.2009\nSeijan mega-40v-pileet tammikuussa 2009 työllistivät meitä ompelukerhona ja tanssi- ja ohjelmastudiona ja perinteinen kostean paikan leiri Tahkolla jäi väliin. Ikaalisten Kylpylä Volleyhinkin osallistui perus-Sulavista vain Merja, Tyyppi ja Midi.\nSeijan 40v. pileet pidettiinkin sitten kunnolla ja pitkän kaavan mukaisesti tammikuun viimeisenä viikonloppuna:\nSulavien toiseksi nuorin sai vihdoin riiputeltua lihansa medium kuntoon. Seija kutsui harkitun joukon tuoksuttomia pilettäjiä Rymättylän Herrankukkaroon Länkkärijuhliin nelikymppisilleen.\nTilaus(air)bussissa palvelu pelasi. Sulavat Flesh Air:in emot olivat saaneet tilauslennon, liividemot ja kuulutukset hoituivat ammattimaisesti ja juomatrolli kulki käytävällä. Tälläkin lennolla joku oli synnyttänyt vessaan niin, että se tukkeutui ja lukittui.\nHerrankukkaron vetonaulana oli maailman suurin savusauna ja ulkona oleva balju, jossa juhlaväki liottelikin itseään pitkään. Välillä kisailtiin, avantouitiin ja koko ajan juotiin. Tiukan joukkuekisan voitti savolaisin trendi-joukkue Kalapuikot (alkuper. Kalakukot), Tiikerihait, Härskit sillit ja Lipeäkalat antoivat kyllä kovan vastuksen.\nRuokailun jälkeen tanssin lomassa Sulavat pitivät oman loistavan shownsa tämän kauden uusissa huikaisevissa asuissaan. Jopa 2 antifaniamme Arkki ja Timo liikuttuivat faneiksemme (ainakin siksi illaksi). Luovutimme Seijalle lahjaksi tämän yllätysteema-asun.\nJuhlat jatkuivat aikaiseen ja ainakin kaikki sulavat kykenivät aamupalalle. Bussikuski ei ollut kovinkaan iloinen menolennon perhetapahtumasta ja piti meille heti paluumatkan alkajaisiksi 3.-luokkalaisille sopivan luokkaretkipuhuttelun vessakäyttäytymisestä. Hänelle luovutettiinkin tunnelman luonnista "paras bussikuski"-diplomi. Amatöörimäisestä suorituksesta Jori sai myös "paras ulosanti"-diplomin ja Midin ihailija Tomppa "parhaat vaaleanpunaiset silmälasit"-diplomin.\nKettuilu jatkui vanhaan malliin kaikkien kustannuksella ja kokeneilla ainakin oli todella hauskaa. Merja ei onneksi saanut pahempaa astmakohtausta, vaikka paluumatkalla tuoksuja pukkasi kainaloista (se Piia ei tarvitse myöskään deodoranttia) ja hengityksistä ihan kiitettävästi.\nSarin 40v. synttäreillä pukukoodina oli valkoinen paita ja farkut, kuten kuvasta näkyy.\n2006 Terässikakisasta siirryimme kiireen vilkkaa viihdyttämään Sarin ja 7 kääpiön juhlien satapäistä vieraskaartia ohjelmanumerollamme Sulavat Tanssivat Tähteiden Kanssa. Ohjelmassa ReipasMatkojen 7 muuta 4-kymppistä päivänsankaria sai tanssiopetusta Sulavilta, Merja oli Marco B. ja Sari tuomaroi. Yleisön äänet ratkaisivat ja Midi voitti Mikon kanssa, vaikka Tanjan ja Jaskan lapdance oli kuviteltu voittajaksi :-).\nSulavat osaaottivat tyylikkäästi Midin vanhenemiseen viihdyttämällä kaikkia vieraita upealla "Sulavat Silavat Cheerleader Show:lla". Kuvio oli hyvin harjoiteltu ja jopa kerran todistetusti kaikki tekivät samaa kuviota. Tätä show:ta kyseltiin muihin juhliin ohjelmanumeroksi, mutta valitettavasti oli Sulavien keikkakalenteri jo täynnä.\nTästä pääset katsomaan Midin synttäreiden ohjelmaa\nLuhta 200-tuntia -kisa


USA ja Iran pääsivät harvinaiseen sopuun – vaihtoivat vankeja\nYhdysvallat ja Iran ovat vaihtaneet vankeja unohtaen hetkeksi maiden välillä pitkään vallinneet vihamielisyydet.\nYhdysvaltain ulkoministeriön viranomainen Brian Hook nouti Iranin vapauttaman amerikkalaisopiskelija Xiyue Wangin Sveitsin Zürichistä. EPA/AOP\n08.12.2019 klo 1:25\nKumpikin maa vapautti yhden vangin.\nIran vapautti sovitusti Kiinassa syntyneen, mutta sittemmin Yhdysvaltain kansalaisuuden saaneen Xiyue Wangin. Iran oli tuominnut Wangin vakoilusta kymmeneksi vuodeksi vankeuteen vuonna 2017.\nWangin perhe ja Princetonin yliopisto olivat vakuuttaneet, että Wang oli matkustanut Iraniin tekemään tutkimusta historiantutkintoaan varten. He kiistivät Wangiin kohdistetut vakoilusyytökset.\nVapaaksi päässeen Wangin kerrotaan voineen hyvin.\nYhdysvallat puolestaan antoi Wangista vastineeksi kantasolututkija Massoud Soleimanin, joka pidätettiin Chicagon lentokentällä lokakuussa 2018. Yhdysvallat oli syyttänyt häntä Iranin vastaisten pakotteiden rikkomisesta.\nTeheraniin päästyään Soleimani kutsui amerikkalaisia vangitsijoitaan ”pikkumaisiksi”.\n– Kerroin heille, että potilaani tarvitsevat apuani. Ja he sanoivat, että ketä kiinnostaa. Antaa heidän kuolla. Tämä osoittaa, että Yhdysvaltain viranomaisilla on ongelmia iranilaisten suhteen, Soleimani totesi.\nSveitsi toimi vankienvaihdon välittäjänä. Neuvottelut asiasta kestivät 3-4 viikkoa.\nYhdysvaltalainen viranomaislähde kertoo uutistoimisto Reutersille, että vankienvaihtoon ei sisältynyt lunnaiden maksua tai mitään muutakaan velvoitteita Yhdysvaltain osalta.


Äänekosken kaupungilla aloitti uusi hankinta...\nÄänekosken kaupungin uutena hankinta-asiantuntijana aloitti helmikuun alusta Henriikka Mäkelä. Mäkelä kannustaa paikallisia yrittäjiä ottamaan rohkeasti yhteyttä, jos hankinta-asioihin liittyen tulee kysymyksiä.\nÄänekosken kaupunki tekee hankintapäätöksiä yli sata vuodessa. – Tehtäväni on, että julkiset hankinnat sujuisivat mahdollisimman hyvin, hankinta-asiantuntija Henriikka Mäkelä kertoo.\nTällä hetkellä työn alla on Äänekosken kaupungin hankintaohjeiden päivitystyö ja uudet ohjeet viedään poliittiseen päätöksentekoon kevään aikana. Lisäksi Mäkelä on parhaillaan kokoamassa eri toimialojen kaikki vuoden 2022 julkiset hankinnat uuteen hankintakalenteriin, joka julkaistaan piakkoin kaupungin kotisivuilla. Hankintakalenterin tarkoituksena on, että yrittäjät osaavat hyvissä ajoin varautua kaupungin tuleviin tarjouskilpailuihin.\nTyössään Mäkelä on myös Äänekosken kaupungin eri toimialojen työntekijöiden tukena hankinnoissa. – Tarvittaessa voidaan aina katsoa yhdessä, kuinka hankintaprosessi kannattaa toteuttaa. Myöskin hankintaprosessien aikana tuen ja neuvon toimialoja heidän tarpeiden mukaan, Mäkelä sanoo.\nMäkelä on viimeksi työskennellyt hankinta-asiantuntijana Sarastia Oy:llä ja aikaisemmin muissa hallinnollisissa tehtävissä eri kunnissa. Hän on alun perin kotoisin Äänekoskelta ja opiskellut Tampereella. Henriikka Mäkelän työhuone löytyy kaupungintalon kakkoskerroksesta.


Deski / Päivän Deski / Hoidettavuus keskiöön terveiden rakennusten suunnittelussa\nSähköpostiosoite: Mikäli olet unohtanut sähköpostiosoitteesi, johon olet aineiston tilannut niin ota yhteyttä puh 09-4250 550 tai deski@deski.fi Puhtaustieto 15.3.2017 kello 08.16Hoidettavuus keskiöön terveiden rakennusten suunnittelussa\nKiinteistöjen ylläpidon suunnitteluun tulisi panostaa itse rakennusten suunnittelun, remontoinnin ja rakennusaikaisen puhtaanapidon aikana. Näin varmistettaisiin terveellisempien rakennusten elinkaaren alusta lähtien. Hyvä ja terveellinen rakennus vaikuttaa merkittävästi käyttäjiensä työtehoon ja terveyteen sekä tietysti kiinteistön elinkaarikustannuksiin. Nykyiset suunnitteluratkaisut uusienkaan kiinteistöjen rakentamisessa ei ota riittävästi huomioon hyvän ylläpidon edellytyksiä ja ratkaisuja. Tämä tulee ilmi uusimmassa Puhtaustiedon tekemässä tutkimuksessa. Puhtaustieto Oy toteutti kyselyn ylläpitopalvelujen tilanteesta Suomessa vuonna 2017. Kyselyssä selvitettiin, miten johtavat puhtauspalveluja tuottavien yhteisöjen ja yritysten työnjohto näkee nykyisen puhtauspalvelujen keskeiset osa-alueet.\nVastaajien määrä oli 259. Edustamiensa julkisyhteisöjen ja yksityisten yrityksien vastaajien suhde oli 75 %/20 % ja lisäksi yleishyödyllisiä yhteistöjä 6 %. Tiloina he vastasivat keskeisesti oppilaitoksien ja päiväkotien (66 %), terveydenhoitolaitoksien ja sairaaloiden (44 %), hoivalaitoksien (44 %), toimistojen ja virastojen (67 %) ja muita tilojen (44%) ylläpidosta. Toimialueena oli pääkaupunki ja Etelä-Suomi yli 30 %:lla ja muu Suomi noin 70 %:lla. Huonot pintamateriaalit ja ahtaus vaikeuttavat ylläpitoa\nHyvinä asioina tai melko hyvinä asioina puhtaanapidon ammattilaiset sen sijaan kokivat palveluun liittyvät työohjeistukset, työhön perehdyttämisen ja ammatillisen johtamisen/osaamisen. Huolestuttavina asioina koettiin henkilöstön ikääntyminen, työvoiman saanti ja kilpailutuksen kireys. Kiinteistöjen ylläpidon suunnittelijoiden koulutukseen tulisi panostaa huomattavasti nykyistä enemmän. Uudet materiaalit, kalusteet, tilaratkaisut, sisustus, tekniikka ja erilaiset talotekniset järjestelmät haastavat kansallisomaisuutemme hoidon ja mikä tärkeintä tiloissa toimivien henkilöiden terveyden.\n-Ammattimaisesti toteutettu rakennusten suunnittelu puhtauden ja hoidon ylläpidon suhteen pidentää terveellisen rakennuskannan elinkaarta, pienentää ylläpidon kustannuksia ja siten lisää rakennusterveyttä merkittävästi sekä parantaa varsinaista toimintaa tiloissa. On merkillisen lyhytnäköistä, ettei rakennusten suunnittelussa oteta vieläkään riittävästi huomioon rakennuksen käytönaikaista hoidettavuutta ja ylläpitoa. Materiaalivalinnat, suunnitteluratkaisut ja siivous- ja huoltokeskustilojen suunnittelussa ja riittämättömyydessään vaikuttavat ylläpitopalvelujen toimintaan ja kustannuksiin. Syyt ja seuraukset ovat hyvin helppo nähdä: suoja-aineella käsittelemätön kivi/betonilattia imee itseensä pysyvästi kaiken lian, koneellistamisen mahdollisuudet tilojen puhtaanapidossa hupenevat, paljaat ilmastointiputket keräävät yläpölyjä, vuosiksi vaihtamatta jääneet ilmanvaihtolaitteiden suodattimet ja -kanavat syytävät tehokkaasti epäpuhtauksia sisäilmaan. Myös erikoiset kalustevalinnat ja pinnat lisäävät kustannuksia, Puhtaustieto Oy:n toimitusjohtaja Marjatta Lausjärvi muistuttaa. Puhtaus- ja kiinteistöpalvelualan koulutus- ja ammattilehtitalo Puhtaustieto Oy järjestää vuosittaiset Huipputapahtuma-kehittämispäivät Finlandia-talolla 16.-17.3.2017. Huipputapahtuma tuo yhteen lähes sata julkisen ja yksityisen sektorin puhtaus- ja hygienia-alan vaikuttajaa pohtimaan alan tilaa, tulevaisuutta ja mahdollisuuksia osana yhteiskunnan laajempaa toimintaympäristöä. Kaksipäiväisen tapahtuman ohjelma käsittelee tämän yhteiskunnallisesti merkittävän työllistäjän ja monipuolisen alan kenttää lukuisten case- ja asiantuntijaesitysten kautta. Mukana ovat mm. Helsingin rakennus- ja ympäristötoimen johtava apulaiskaupunginjohtaja Pekka Sauri, Senaattikiinteistöjen sisäolosuhde- ja energiaerityisasiantuntija Pasi Pipatti, ISS Palveluiden Innovation Manager Harri Nikander, Aikakausmedian liittojohtaja Mikko Hoikka, Diacor Terveyspalvelut Oy:n asiakkuus- ja asiakaskokemusjohtaja Jutta Tikkanen ja Postin Kotipalvelut-yksikön johtaja Petri Kokkonen sekä Digital Robot Finlandin kehitysjohtaja Timo Pässilä.\nLiite: Kaavio: Tilojen keskeiset epäkohdat puhtausalan esimiesten näkökulmasta 2017\n12.10.2016 Vuoden 2016 Puhtausalan yhteisö: HUS-Desiko30.6.2016 Asuntomessujen helppohoitoisin koti on valittu1.10.2015 Vuoden 2015 Puhtausalan yhteisö: Jyväskylän Tilapalvelu9.7.2015 Helppohoitoisessa kodissa viihtyy - Vantaan Asuntomessujen hoidettavuudeltaan paras talo on Deko 16513.2.2015 Kiinteistöjen ylläpidon osaamiseen tulee panostaa - tuottajat ja palvelun ostajat tarvitsevat hyvää ammattitietoa\n3.2.2017 Attendo ja OT Kodit tuovat Hyvinkäälle uudenlaista asumista ja palveluja senioreille12.10.2015 I love me -messuilla hyvän olon unituotteita sekä Vuoden Unihoitajan ja Vuoden Auttajan julkistukset16.6.2015 Lohjalle avattu uusi Validia-talo fyysisesti vammaisille: Avoimet ovet ke 17.6. klo 16-1819.1.2015 Seinäjoen Validia-talon avoimet ovet herättivät suurta kiinnostusta


Hotellit ilmaisella WiFi-yhteydellä – St. Pete Beach | Hotels.com\nHotellit (Ilmainen langaton internetyhteys) – St. Pete Beach\nSt. Pete Beach, Florida, YhdysvallatMatkakohde\nBrightwater1,6 km keskustaan\nAsiakasarvostelu8,8.Upea1,749 Hotels.comin asiakkaan arvostelua\nPunta Vista1 km keskustaan\nAsiakasarvostelu7,2.Hyvä1,494 Hotels.comin asiakkaan arvostelua\nPunta Vista0,4 km keskustaan\nAsiakasarvostelu8,0.Erittäin hyvä1,704 Hotels.comin asiakkaan arvostelua\nPunta Vista0,9 km keskustaan\nAsiakasarvostelu7,8.Hyvä728 Hotels.comin asiakkaan arvostelua\nAsiakasarvostelu7,8.Hyvä649 Hotels.comin asiakkaan arvostelua\nAsiakasarvostelu7,4.Hyvä1,115 Hotels.comin asiakkaan arvostelua\nDon Cesar1,2 km keskustaan\nAsiakasarvostelu8,4.Erittäin hyvä807 Hotels.comin asiakkaan arvostelua\nThree Palms Point1,6 km keskustaan\nAsiakasarvostelu8,0.Erittäin hyvä438 Hotels.comin asiakkaan arvostelua\nThree Palms Point1,7 km keskustaan\nBelle Vista0,7 km keskustaan\nAsiakasarvostelu8,4.Erittäin hyvä506 Hotels.comin asiakkaan arvostelua\nBelle Vista0,3 km keskustaan\nThree Palms Point2,3 km keskustaan\nTietoja kohteen St. Pete Beach hotelleista, joissa on maksuton langaton verkkoyhteys\nHaluatko tarkistaa sähköpostisi tai puhua Skypessä kavereiden kanssa, kun olet käymässä kohteessa St. Pete Beach?\nHotels.comista löydät runsaasti kohteen St. Pete Beach hotelleja, joissa on maksuton langaton verkkoyhteys.\nVoit lukea yli 11740 asiakasarvostelua, katsoa kuvia, tarkistaa hotellin tiedot ja huoneiden hinnat sekä mahdollisesti katsoa myös videoita.\nTähän mennessä parhaat arviot on saanut Inn on the Beach. Se on saanut hyviä arvioita asiakkailta maasta Suomi sekä myös monista muista maista tulevilta asiakkailta.\nVaraa kohteesta St. Pete Beach hotelli, jossa on maksuton langaton verkkoyhteys. Parhaan hinnan takuun avulla se sujuu turvallisesti.\nNäin saat parhaat tarjoukset kohteeseen St. Pete Beach\nHuoneen hinta kohteessa St. Pete Beach maksaa keskimäärin 123 €/yö, mutta sinun ei silti tarvitse maksaa näin paljon.


Yö on laskeutunut. - Sivu 2\nAihe: Vs: Yö on laskeutunut. Pe 11 Huhti 2008, 21:14\nElain oli kääntänyt katseensa maahan, eikä siis huomannut kuinka punatukkainen mies reagoi hänen sanoihinsa. Naisen kaikki huomio oli itsensä rauhoittelussa, vaikka lähinnä häntä alkoi hirvittää vain enemmän kun hän ajatteli miten mies kohta kantaisi häntä ja varmaan aika pitkän matkan kaiken lisäksi. Puistatukset ravistivat välillä tanssijattaren vartaloa ja tuskanhiki kohosi jo valmiiksi otsalle.\n"Suukapula on liikaa", Elain kuuli toisen sanovan, eikä osannut lainkaa arvioida kuinka kauan aikaa oli kulunut. Sekunteja, minuutteja... Kaikki oli nyt jo valmiiksi nousevan pelon himmentämää. Ja jos hän oli jo nyt näin peloissaan, kuinka kävisi kun hän tosiaan joutuisi toisen kannettavaksi. Sitä hän ei halunnut edes ajatella, vaikka totta kai mieli maalasi heti mitä pelottavampia kauhukuvia.\nKun Elain kuuli miehen astelevan taakseen, ojensi hän kätensä alistuneesti huokaisten. Tästä se lähtisi, pian häntä retuutettaisiin kuin jotain riivattua tavarakääröä. Saattoi vain toivoa, ettei hän sentään aivan hillittömästi rupeaisi riehumaan. Naisen mieleen muistui, kuinka hänen isänsä oli kerran neidon ollessa kuumeessa joutunut kantamaan tätä ja hän oli silloinkin huutanut ja hakannut miestä nyrkeillään. Ja isäänsä hän sentään rakasti, kuinka sitten kävisi tämän vieraan miehen kanssa.\nElain veti muutamaan kertaan vielä syvään henkeä, vaikka pelko kuinka korvensi sisuksia.\n"Olen niin valmis kuin voin olla, mutta muista olla varovainen", nainen sanoi hiljaa, pelokkuuden hiipiessä ääneen.\n//voi miten taidokas vertaus tuolla xD//\nAihe: Vs: Yö on laskeutunut. Ke 16 Huhti 2008, 15:56\nKun kädet olivat nopeasti sitaistu yhteen, nousi mies jaloilleen ja antoi katseensa mittailla toista hetken. Suipot korvat kuulivat toisen vaimean mutinan, eikä puolihaltia voinut olla puistelematta päätään. Onneksi nainen ei vain sitä nähnyt, sattuihan punahiuksinen seisomaan hänen takanaan.\n"Olen herrasmies." sinisilmäinen lupasi tyynenrauhallisesti, kun asetteli hieman aseitaan. Niistä mikään ei saisi jäädä kannettavan alle, voisivat satuttaa ikävästi, kun painavat. Siksi puolihaltia siirteli aseita ja pusseja roikkumaan selkäpuolelleen vyöhön. Katse ei hetkeen tarkkaillut naista, mutta kun kaikki oli valmiina, kääntyi sinisyys katselemaan toisen niskaa ja olkapäitä. Nainen oli lysyssä, mikä ei ollut ihme. Olo oli varmasti kurja monestakin syystä.\nArpikasvo huokaisi hiljaa, käveli toisen eteen. Hän kumartui yhä nimettömän seuralaisensa puoleen, kiersi vahvat käsivartensa tämän ympärille. Hänen hengityksensä painautui naisen ruumista vasten lämpiminä hönkäyksinä sen lyhyen hetken, kun hän sai toisen kunnolla lepäämään käsivarsiensa varaan ja oman kroppansa suoraksi. Vasen käsi kulki naisen polvitaipaiden alta, oikea piteli tämän yläkroppaa painautuneena hieman rintakehäänsä vasten. Saattoi kirjaimellisesti käsin tuntea toisen pelin. Se tuntui jo pelkästään lihaksien kiristyessä äärimmilleen ahdistavassa tilanteessa.\nPuolihaltia ei sanonut mitään. Hänen kasvonsa loistivat tyyntä ilmeettömyyttä, kun varmoin askelin alkoi hän kantaa naista eteenpäin. Kuu langetti pitkän varjon maata pitkin, punaiset hiukset liikahtelivat öisen tuulen otteessa. Hiljaisuus oli kosketeltavaa, tuntui paksulta verholta ympärillä. Se ei kuitenkaan häirinnyt Yökulkijaa, jonka pitkät jalat vain kuljettivat eteenpäin, käsien pidellessä loukkaantunutta sylissä.\nNaisen ruumis tuntui lämpimältä lähellä, olihan yön ilma varsin viileä. Ihan mukavaa, joskaan puolihaltia ei silti tosiaankaan voinut sanoa, että pitäisi tilanteesta. Tämä oli yksi oudoin hetki hänen koko elämässään.\nAihe: Vs: Yö on laskeutunut. To 17 Huhti 2008, 16:51\nKun punahiuksinen sitten nosti Elainen maasta, jähmettyi nainen aluksi aivan liikkumattomaksi ja jännitti jokaikistä lihastaan. Tanssijatar tunsi miehen hengityksen ja käänsi katseensa pimeyteen, poispäin miehestä. Tilanne tuntui niin luonnottomalta, niin hirveältä, että hänen teki mielensä vain paeta huutaen jonnekin kauas, kauas sellaiseen paikkaan jossa hän voisi olla aivan yksin, käpertyneenä johonkin nurkkaan turvalliset veitset käsissään. Mutta ainakin vielä hän sai pidettyä itsensä aloillaan, kaikesta huolimatta. Elain yritti kääntää ajatuksensa johonkin muuhun, mihin tahansa, mutta se oli mahdotonta kun toisen vartalo oli siinä niin lähellä ja tämän kädet naisen ympärillä.\nVähitellen Elain alkoi liikahdella levottomasti, kädet liikahtelivat kohti vyötäisille jääneitä veitsiä ja kun eivät sinne päässeet, ne puristuivat nyrkkiin ja auki, nyrkkiin ja auki, nyrkkiin ja auki, liikahtaakseen taas tavoittaakseen ne niin turvalliset, sileät aseenkahvat. Taaskaan nainen ei voinut estää pieniä ääniä, kuin pelokkaan hiiren vinkaisuja, jotka kumpusivat syvällä sisimmässä majailevasta pelosta. Vielä se tunne oli kiinni kahleissaan, mutta enää hädin tuskin. Oli vain ajan kysymys, kun järjetön pakokauhu riistäytyisi taas valloilleen.\nOikeastaan Elain ei ollut ajatellut kestävänsä tätä näinkään hyvin. Nainen oli arvellut kiljuvansa heti miehen kosketuksen tuntiessaan, mutta vielä hän oli saanut pidettyä suuremmat äännähdykset sisällään. Mutta ei varmaan menisi enää kauaa, kun hänen olisi pakko päästä alas, edes hetkeksi. Hetken levon jälkeen uusi yritys voisi olla entistä vaikeampi, mutta silti, sitä hän tunsi tarvitsevansa, enemmän kuin mitään muuta. Edes pieni hetki niin, ettei hänen tarvitsisi tuntea tuota punatukkaista miestä lähellään.\nÄkkiä Elain maistoi veren suussaan ja huomasi purreensa huulensa aivan rikki huutojaan pidätellessään. Jo todellakin hädissään neito vilkaisi ympärilleen ja huomasi yllätyksekseen, että he alkoivat olla jo asutummilla seuduilla.\n"Tahdon alas", nainen sanoi epävakaalla äänellä, oikeastaan lähes kiljaisten. Ei, enää hän ei kestäisi enempää. Ehkä mies täältä voisi löytää jonkin apuneuvon, jolla kuljettaa häntä. Tai jättäisi tänne, miten vain. Mutta enää Elain ei tahtonut tuntea miehen kosketusta, se oli aivan liian sietämätön. Nouseva pelko sai naisen rimpuilemaan toisen otteessa, hänen pitäisi päästä pois. Vain se takoi Elainen päässä, pois tuon miehen läheltä.\nAihe: Vs: Yö on laskeutunut. To 24 Huhti 2008, 20:16\nAskel, askel, askel, askel.\nMatka jatkui hiljisuuden vallitessa, kokoajan lähemmäs asutusta. Ensin se oli vain kajastava valo kaukaisuudessa, mutta jokaisen askeleen, hengähdyksen ja vilkaisun myötä se tuli kokoajan lähemmäksi. Onneksi, sillä Thor ei pitänyt tästä. Ei häntä heikottanut, oli kantanut painavampiakin yksilöitä käsivarsillaan ja siksi nainen oli oikein mukava, mutta.. kaikki muu. Hän tunsi toisen pelon ja inhon, kun tämän ruumis oli painuneena vasten miehen omaa. Ja se pelko, se herätti miehen mielessä ikäviä, negatiivisia ajatuksia.\nPuolihaltija ja ihmisnainen saapuivat rajalle. Kaupungin haju täytti sieraimet, tuuli tyyntyi rakennusten väliin. Ja juuri silloin nainen pyysi, että hänet laskettaisiin alas. Punahiuksinen puolihaltia suostui tähän tietenkin. Hän varovasti laski naisen käsistään maahan, nappasi sitten puukon vyöltään. Sillä hän kevyesti katkaisi narun toisen ranteiden ympäriltä, automaattisesti otti tämän jälkeen askeleen taaksepäin ja antoi kasvojensa säilyä tyystin ilmeettöminä.\n"Pärjäätkö tästä eteenpäin?"\nAihe: Vs: Yö on laskeutunut. La 26 Huhti 2008, 12:47\nViimeinkin Elain pääsi kauemmas toisesta, alas kylmälle katukiveykselle. Tuntui kuin hän olisi joutunut olemaan toisen otteessa ikuisuuden ja vieläkin hän lähes tunsi toisen otteen ympärillään, vaikka mies todellisuudessa olikin jo vetäytynyt hieman kauemmaksi. Koko tanssijattaren ruumis vapisi pelosta, jota hän oli niin vaivoin joutunut pidättelemään sisällään. Äkkiä punahiuksinen nainen huomasi kätensä vapaiksi ja otti nopeasti veitsen rauhoittavan kahvan vasemman kätensä otteeseen. Oikeanpuoleinen, vahingoittunut käsi liikkui melko kankeasti ja kivuliaasti, mutta lopulta senkin sormet kietoutuivat toisen veitsen kahvalle.\nVeitsien sileät kahvat käsiään vasten Elain alkoi vähitellen rauhoittua, tosin hitaasti. Silmät suljettuina ja yhä vapisten tuo pakotti itsensä hengittämään syvään ja rauhallisesti, mutta kesti kauan ennenkuin nainen sai itsensä taas edes suunnilleen hallintaansa. Hänen hermonsa olivat todellakin joutuneet aivan äärirajoilleen. Sitten tuo tajusi, että mies oli tainnut jossain vaiheessa sanoakin jotain, ja hetken mietittyään tuo myös tavoitti mielestään ne sanat, jotka oli kuullut vain puolella korvalla.\n"Enköhän minä pärjää", Elain sanoi heikolla äänellä, puhuen jälleen ylpeyksissään enemmän tai vähemmän totuuden vastaisesti. Hän oli kuitenkin heikkona ja jos oikein huonosti kävisi ei saisi edes herätettyä kenenkään huomiota ennenkuin seuraavana aamuna. Vaatisi kuitenkin paljon voimia raahautua jonkin talon ovelle ja yrittää saada sieltä apua, kovin moni tuskin edes avaisi oveaan tähän aikaan yöstä. Mutta jälleen esteeksi nousi neidon ylpeys, joka ei sallinut hänen pyytää apua tuolta mieheltä.\n"Mene sinä vain niitä otuksiasi metsästämään", Elain sanoi, kaikesta huolimatta jonkin verran ivallisella äänellä ja heilautti kättään siihen suuntaan, josta he juuri olivat tulleet. Vaikka toinen olikin häntä auttanut, jopa pelastanut hänen henkensä, ei hän silti voinut mitään piikikkyydelleen. Oikeastaan tuo kiitollisuudenvelka sai hänet pikemminkin entistä pisteliäämmäksi, eihän hän olisi halunnut miehelle olla velassa.\nAihe: Vs: Yö on laskeutunut. To 01 Toukokuu 2008, 18:59\nJos Khadelatór olisi koira, olisi tämä painanut korvansa kevyeen luimuun, tuhahtanutkin hieman halveksien. Mutta koska hän on ihminen, pysyivät hänen kasvonsa täysin neutraaleina, eikä naisen aseisiin tarttuminen tai töykeys saaneet ilmettä värähtämäänkään. Siinähän äksyili, ei mies tietenkään toiselle tästä pahastunut. Eikä hän ollut edes kiitosta odottanut.\nSinisilmäinen nyökäytti kasvojaan hieman, muttei lähtenyt mihinkään. Jäikö hän sitten ihan vain toisen kiusaksi vai kohteliaisuuttaan sekä vastuuntuntoaan, se oli toinen juttu.\nNaisen vastaus ei ainakaan vakuuttanut häntä.\n"Jos et satu muistamaan, sinun takiasi otuksenmetsästystilaisuuteni meni jo." mies totesi tyynen rauhallisesti ja sormillaan sukaisi kevyesti punaisia hiuksiaan.\nYö oli jo edennyt pitkälle. Pian alkaisi aamunsarastus, jolloin demonit pakenivat piiloihinsa tai ihmisillisimmät nousisvat maalle normaaleiksi ihmisiksi muotoutuneina. Thorin ei auttaisi muuta kuin poistua kotiinsa yöpuulle.\nMutta ensin loukkaantunut nainen olisi saatava perille.\n"Saatan sinut. Joten alahan lampsia kotiasi kohden." puolihaltia tokaisi kylmällä sävyllään, valmiina seuraamaan toista vahtikoiran lailla.\nAihe: Vs: Yö on laskeutunut. Su 04 Toukokuu 2008, 19:24\nElain ei sanonut mitään otuksenmetsästystilaisuuksien ohimenoon, koska ei sillä hetkellä jaksanut keksiä siihen mitään purevaa vastausta. Hän keskitti väsyneet ajatuksensa tarkkailemaan ympäristöään, yrittäen tunnistaa tätä nimenomaista katua jotta tietäisi kuinka kaukana Freijan siunauksesta, kodistaan, oikein olikaan. Paikka näytti jollain tapaa tutulta, mutta kaupungin kadut eivät loppujen lopuksi kovin paljoa toisistaan eronneet.\n"Saatan sinut. Joten alahan lampsia kotiasi kohden", punahiuksinen mies sanoi, Elainen yhä määrittäessä sijaintiaan. Nainen oli jonkin aikaa hiljaa, tutkaillen vain ympäristöään niin hyvin kuin hämärässä saattoi, takaraivossa jyskyttävän tuttuuden tunteen yhä vain voimistuessa.\nJa äkkiä Elain oivalsi ja helpottunut huokaisu purkautui hänen rinnastaan, hieman vihlaisten haavoittunutta kylkeä ja nostattaen irvistyksen naisen pitkänomaisille kasvoille. Helpotukseen oli kuitenkin syytä, he olivat päätyneet vain muutaman korttelin päähän Freijan siunauksesta. Oli hänellä sentään hitunen tuuria tänä kirotulta tuntuvana yönä.\n"Asun majatalossa muutaman korttelin päässä tuohon suuntaan", Elain sanoi viitaten kädellään. "Ehkä voit mennä sinne ja pyytää apua", hän jatkoi. Tosiasia nimittäin oli, ettei nainen vieläkään jaksaisi kävellä, mutta suoraan hän ei edelleenkään sitä voinut myöntää.\n"Mutta toivottavasti olet vaani, muuten sinulla voi olla vaikeuksia päästä sisään", Elain vielä sanoi. Freijan siunaukseen päästettiin vain vaaneja, jos mies olisi killaton voisi olla vaikeampaa saada apua tulemaan. Aasaksi punatukkainen tanssijatar ei kuitenkaan miestä ollut kuvitellut hetkeäkään.\nAihe: Vs: Yö on laskeutunut. Su 04 Toukokuu 2008, 20:33\nKhadelatór kuullosteli naisen sanoja pitkillä korvillaan, antaessaan sinisen katseensa lipua suuntaan, jota tuo nainen oli vaistomattakin katsellut ja tarkkaillut. Mies muistikin kulkeneensa majatalon ohi, useastikin. Olihan hän kaupungin sieluton kulkija, synkkä murhamies, joka tunti kaikki paikat paremmin kuin hyvin. Pitihän ottaa huomioon, etteivät demonit ihan keskellä katua yleensä viihtyneet - paitsi ne, jotka eivät tunteneet uhkaavaa vaaraa.\nSiksipä puolihaltija hymähtikin ivalliseen säyyn, pyyhkäisi punaisia hiuksiaan. Hän voisi aina valehdella kuuluvansa vaaneihin, muttei tekisi niin. Jo siksi, että hän vihasi molempia "uskonlahkoja". Hän ei kuulunut kumpaankaan, hän ei jumaliin uskonut.\nHän uskoi vain pahaan.\n"Juuri senkin takia sinun olisi parempi päästä perille itseksesi." mies tokaisi viileän rauhallisesti ja antoi katseensa siirtyä tutkimaan vahingoittunutta naista. Eiköhän toinen ymmärtänyt, että tällä vastauksella mies kertoi, ettei vaanien kastiin kuulunut.\nPuolihaltia ei liikkunut paikaltaan.\n"Joten, käveletkö itse vai kannanko sinut vielä loppumatkan?"\nAihe: Vs: Yö on laskeutunut. Ma 05 Toukokuu 2008, 19:07\n"Juuri senkin takia sinun olisi parempi päästä perille itseksesi", mies tokaisi vastaukseksi Elainen sanoihin ja sai aikaiseksi hiljaista kiroilua. Niinpä tietysti, demoninmetsästäjä ei kuulunut vaanien kiltaan. Eikä nainen kyllä aikonut tuolle opettaa vaanien hiljaista melodiaa vain sen takia että hän pääsisi sisään majataloon, sehän olisi ollut oman killan pettämistä ja jo vaanien majatalossa kasvamisen ja työskentelyn takia Elain oli kiltauskollinen.\n"Joten, käveletkö itse vai kannanko sinut vielä loppumatkan?" mies kysyi ja sai Elainen jäykistymään pelkällä ajatuksella kantamisesta. Mutta majatalo oli niin kaukana, ainakin hänen ollessaan tässä tilassa. Hän ei kyllä enää ikinä antaisi itsensä eksyä, ei ainakaan ilman ystävien seuraa, se oli varmaa. Turhautuneena nainen laski punaisten kiharoiden peittämän päänsä rintaansa vasten ja huokaisi syvään. Enää hän ei tosiaankaan tahtoisi kenenkään miehen kannettavaksi, silloin hän kyllä tulisi hulluksi. Yhä vain hänen kehonsa jatkoi pelon aiheuttamaa hienoista vapinaa.\n"Ehkä voisit... tukea minua", Elain henkäisi jostain pyrkiviä kyyneleitä nieleskellen. Hemmetti vie, hän ei kyllä alkaisi kaiken lisäksi itkemäänkin! Kenties hän pääsisi jotenkin liikkumaan jos saisi tukea miehestä ja talojen seinistä. Se ei olisi aivan niin kamalaa kuin kannettavana oleminen, vaikka kyllä tuokin tosiaan hirvitti neitoa. Mutta kantamisenkin kestettyään hän ei voinut muuta kuin purra huultaan ja alistua toisen koskettavaksi, jälleen kerran. Kuinkahan mones kerta tämä jo oli tänään? Ainakin aivan liian mones, jos asiaa katsoi Elainen riekaleisten hermojen kannalta.\nAihe: Vs: Yö on laskeutunut. To 22 Toukokuu 2008, 20:38\nThorin katse oli samaan aikaan kysyvä ja jopa säälivä. Harvoin metsästäjän ilmettä jaksoi mikään ilme kauaa varjostaa. Ilmeettömys sopi kalpeille, miehekkäille piirteille niin paljon paremmin, sinisten silmien kiiltäessä synkkää mieltään.\nMutta puolihaltija ei toki vastustellut. Enemmän kuin muuta hän nyt halusi vain eroon naisesta, jotta voisi lähteä takaisin kotiinsa huonon keikan jälkeen. Koska ikäväkseen oli mies jopa unohtanut repiä saaliiltaan jonkin osan, jolla todistaa tapponsa. Se ei kuitenkaan suuri menetys ole, naudansyöjiä sikiää joka tuutista, eikä sellaisen listiminen ole suurikaan uroteko.\nSiksi punahiuksinen astui naisen vierelle, antoi tämän ottaa tukea. Mies tunsi, kuinka toisen jokainen lihas oli kireä: valmiina iskemään tai pakenemaan. Mies itse oli täysin rauhallinen tuntiessaan vieraan ruumiin omaansa vasten.\n"Ihan rauhassa", mies mumisikin vain vaimeasti. "Nráh greveenla liretas, estorah namarés."\nHaltijakielen lause saattoi vieraan korvissa kuullostaa silkasta typeryydeltä, mutta heleästi lausutuilla sanoillakin on tarkoituksensa. Älä pelkää, minä saatan sinut kotiin\nAihe: Vs: Yö on laskeutunut. Pe 23 Toukokuu 2008, 17:27\nMiehen tukemana ja seinään nojautuen Elain sai jotenkin raahattua itseään eteenpäin, häntä kannusti ajatus siitä, että mitä nopeammin hän pääsisi viimein kotiinsa, sitä nopeammin hän pääsisi eroon toisen kosketuksesta, joka jatkuvasti raastoi hänen hermojaan ja sai hänet puremaan hampaansa yhteen. Enää vähän, vielä joitakin askelia, pian hän olisi perillä, kotona... Sanat takoivat naisen päässä askelten tahdissa, muuttuen turruttavaksi rytmiksi.\nJa sitten, viimeinkin. Elainen väsynyt katse kohtasi tutun oven, oven jonka takana häntä odottaisi perhe ja turva. Helpotus sai tosiaan kyyneleet kohoamaan naisen silmiin ja hän irrottautui nopeasti auttajastaan, lysähtäen ovea vasten ja aiheuttaen melkoisen kovaäänisen tömähdyksen. Ovea vasten painunut korva kuuli sisältä askelia ja sitten ovi avattiin, mikä sai tanssijattaren lysähtämään maahan. Neidon isä, Theo katseli näkyä hetken hämmentyneenä, kunnes sitten tunnisti maassa makaavan tyttärensä.\n"Elain!" jykevä mies huudahti ja kyyristyi esikoisensa vierelle. Huolestuneena Theo katseli Elainen ympärille kiedottuja verisiä siteitä, melkein mies jo ojensi kätensä koskettaakseen naista, mutta veti sen sitten pois. Hän oli liiankin usein saanut nähdä tyttärensä sävähtävän kosketusta. Sitten hän huomasi myös miehen, joka oli ilmeisesti tuonut Elainen kotiin.\n"Mitä tapahtui?" Theo kysyi huolestuneena.\nAihe: Vs: Yö on laskeutunut. Pe 23 Toukokuu 2008, 18:07\nThor melkein irvisti, sillä pelon tunteminen ei tuntenut mukavalta. Yhtä inhottavaa oli myöskin epätoivo - ennenkaikkea silloin, kun joutui katsomaan sitä silmiin, kun kohotti aseensa ja riisti hengen pieneltä ja heiveröiseltä. Voi kyllä, oli puolihaltija tappanut sellaisiakin demoneja, joissa vertasi myös ihmisen veri. He näkivät kohtalonsa jo varhain, kyynelsilmin. Mutta vielä koskaan ei punahiuksinen ollut jättänyt ketään eloon.\nEnnemminkin hän kuoli itse, kuin antoi tehtävänsä epäonnistua.\nMatka jatkui kohti määränpäätä ja lopulta se oli saapunut kahden matkalaisen eteen. Thor ei vastustellut, kun nainen nopeasti lähti hänen luotaan. Sen sijaan suippokorva jäi synkkä ilme kasvoillaan valvomaan, että joku varmasti avaa oven loukkaantuneelle. Siksi sinisilmäinen helpottuikin, kun jykevä mieshenkilö saapui pihalle, kyykistyi naisen luokse. Rauhallisen puolihaltijan silmät seurasivat tilannetta, kunnes mies puhutteli häntä.\n"Peto päätti maistaa tyttärenne verta", mies tokaisi tyynesti, penkoi jo taskustaan huumaavia yrttejään. Kohta voisi poltella rauhassa.\n"Suosittelen putsaamaan haavat hyvin ja laittamaan niihin lääkettä. Omat rohdokseni eivät olleet vahvimmasta päästä. Hätävaroja."\nHuomata saattoi, että mies oli jo tekemässä lähtöä omaan kotiinsa.\nAihe: Vs: Yö on laskeutunut. Pe 23 Toukokuu 2008, 19:37\nElain ei ollut enää aivan täysissä tolkuissaan eikä jaksanut ajatellakaan nousemista siitä, mihin oli lyyhistynyt. Tuntui vain niin hyvältä levätä siinä vasten kovaa porrasta, tuntematta kenenkään kosketusta. Niin, levätä... Nainen sulki jo silmänsäkin, mutta kuuli kuitenkin kaukaa ääniä, joku huusi hänen nimeään. Hetken mietittyään hän tajusi äänensä kuuluvan isälleen ja hymyili hieman. Isä oli turvallinen, isä suojelisi häntä... Hiljalleen Elainen mieli kadotti otteensa todellisuudesta ja neito vaipui tajuttomuuteen.\nTheon kasvoilta saattoi nähdä huolestuneen ilmeen hänen kuunnellessaan punatukkaisen miehen sanoja.\n"Tahdon jotenkin palkita avun jota annoitte tyttärelleni, sanokaa vain mitä tahdotte niin annan sen teille jos se on vallassani", tummaihoinen mies sanoi, huomatessaan toisen tekevän lähtöä. Theo saattoi kyllä aavistella, ettei hänen tulinen tyttärensä ollut aivan niitä helpoimmin autettavia ja muutenkin mies ansaitsisi palkkion pelastettuaan Theon tyttären hengen.\nTheo katsahti taas pian Elaineen ja huomasi tuon menettäneen tajuntansa. Varovaisesti hän koitti herätellä naista ja hetken kuluttua punatukkainen avasikin eriväriset silmänsä, joissa oli melkoisen sumea ja poissaoleva katse. Elain oli niin tokkurassa, että antoi Theon auttaa itsensä istualleen, välittämättä laisinkaan tuon kosketuksesta. Kun Elain nyt oli vähän paremmassa asennossa, käänsi Theo taas katseensa punahiuksiseen mieheen, odottaen tuon vastausta.\nAihe: Vs: Yö on laskeutunut. Pe 23 Toukokuu 2008, 20:39\nThor seisoi kylki kohden vierasta miestä, hiuksien roikkuessa sinisillä silmillä. Ilmeettömät kasvot olivat hitusen käännettyinä tätä henkilöä kohden. Puolihaltia ei hymyillyt, ei hitustakaan, eikä reagoinut aluksi mitenkään toisen tarjoamaan palkkaan pelastamisesta.\nEi, Thor ei huolisi mitään kiitosta tekemisistään. Se oli hänen velvollisuutensa. Auttaa demonin satuttamia.\n"Hoitakaa hänet kuntoon", mies tokaisikin lyhyesti, varjon kehystäessä hänen kalvakoita kasvojaan. Sormet rutistivat nyrkin sisässä pientä pussukkaa.\n"Se riittää palkkioksi."\n>Anteeksi TODELLA lyhyt viesti... nyt on pakko päästä pihalle rauhoittumaan.<\nAihe: Vs: Yö on laskeutunut. La 24 Toukokuu 2008, 13:21\nTheo oli jo aikeissa vakuutella toiselle, että antaisi tälle kuitenkin palkkion, kun hän kuuli Elainen kivuliaan äännähdyksen viereltään. Huolestunut katse käännähti heti tyttäreen, tuon ei varmastikaan olisi hyvä istua täällä ulkosalla. Elain pitäisi saada sisälle lämpimään ja paikalle pitäisi ehdottomasti saada parantaja tarkistamaan tuon vammoja.\n"Vien Elainen sisälle, keskustellaan sitten lisää palkkiostasi", Theo sanoi päättäväisesti. Hän ei tosiaankaan voisi antaa tuon miehen poistua ilman minkäänlaista palkkiota.\nVaroen ja kevyen näköisesti Theo nosti Elainen syliinsä. Tokkuransa läpi nainen tajusi juuri ja juuri, että joku nosti hänet ilmaan, mutta hän ei nyt jaksanut vastustella, tyytyi vain nuokahtelemaan isänsä otteessa. Tuo sai Theon vain entistä huolestuneemmaksi, Elain ei tosiaankaan ollut kunnossa jos ei enää jaksanut välittää edes kosketuksesta. Nopeasti mies kantoi tyttärensä sisälle, muiden perheenjäsenten hoiviin.\nTheo käski erään Elainen veljistä hakemaan parantajaa ja nopeasti poika kipaisikin ulos majatalosta, Theonkin astellessa pian tuon perässä. Pian hän taas seisoi ovella, valmiina vakuuttamaan miehen siitä että jotenkin tuo tulisi palkituksi, vähintäänkin hän halusi tarjota miehelle yösijan ja luksuskohtelun, jollei muuta. Ellei tuo sitten ollut päättänyt vain kadota jonnekin yön varjoihin. Ammattinsa vuoksi Theo oli melkoisen hyvä ihmistuntija, eikä hän pitänyt tuollaista käytöstä lainkaan mahdottomana.\nAihe: Vs: Yö on laskeutunut. La 24 Toukokuu 2008, 18:58\nTheo oli aivan oikeassa. Koska juuri niin Khadelatór aikoi tehdä. Kadota pimeään.\nMies katseli ilmeettä, kuinka mies nosti naisen syliinsä. Vösymys ja kipu viilsivät puolihaltijan sielua, kun hän tuijotti toisen vientiä sisään majataloon. Punaiset hiukset lehahtivat tiukan tuulenpuuskan otteessa. Se henkäili mukanaan vaaran huutoa, hiljaista viestintää. Sinisilmäinen tuijotti aivan hiljaa naisen perään, pienen hymyn noustessa vaimeasti huulille. Kenties puolihaltia toivoi tapaavansa toisen pian. Tai ehkä hän halusi olla näkemättä tätä enään koskaan. Oli asiat miten vain, mies ei voinut väittää, että unohtaisi toisen hetimiten kotiinsa päästyään.\nNoiden sanojen saattelemana lähti mies pois paikalta. Alkoi astelemaan pimeiden katujen syövereihin, saalistaan etsien, vastustajia pakoillen. Jätti majatalon taakseen juuri sopivasti, ennenkuin mies nuoremman kanssa tulivat häntä hakemaan.\nPuolihaltia oli jo kaikonnut kadulta.\n>Kiitos mielenkiintoisesta pelistä <3<\nAihe: Vs: Yö on laskeutunut. La 24 Toukokuu 2008, 23:01\nSisälle päästyään Elain oli taas menettänyt tajuntansa. Ulkona vähissä vaatteissaan melkoisen kylmettynyt nainen oli laskettu leiskuvan takkatulen eteen, pehmeälle taljalle ja peitelty lämpimästi. Koko perhe oli kerääntynyt huolissaan punatukkaisen naisen ympärille, lukuunottamatta yhtä veljistä, joka lähetettiin hakemaan parantajaa ja isää, joka meni ulos palkitsemaan tytärtään auttanutta muukalaista.\nMutta muukalainen oli kadonnut kuin tuhka tuuleen. Tyhjä katu ei antanut Theolle vihjettäkään siitä, minne mies oli mennyt. Niinpä Theo palasi sisätiloihin muun perheen pariin, huolehtimaan kovia kokeneesta tyttärestään niin hyvin kuin saattoi, kunnes parantaja saapuisi. Mutta jos hän vielä joskus tapaisi tuntemattoman, palkitsisi hän tuon ehdottomasti jollain tapaa. Tyttären henki ei todellakaan ollut hänelle halpa.\n//kiitokset itsellesi ^__^//


Saarna veteraanien seutukunnallisen kirkkopäivän jumalanpalveluksessa 5.9.2014 Savonlinnan kirkossa | Piispa Seppo Häkkinen\nSaarna veteraanien seutukunnallisen kirkkopäivän jumalanpalveluksessa 5.9.2014 Savonlinnan kirkossa\nKuka teistä on viisas ja ymmärtäväinen? Esittäköön hän osoitukseksi hyvästä vaelluksesta tekonsa, sävyisästi, niin kuin viisas tekee. Mutta jos teidän sydäntänne hallitsee katkera kateus ja riidanhalu, älkää vastoin totuutta kerskuko kuvitellulla viisaudellanne. Sellainen ei ole ylhäältä tulevaa viisautta, vaan maallista, ihmisistä tulevaa, pahojen henkien viisautta. Sillä siellä, missä kateus ja riidanhalu vallitsevat, on myös hillittömyyttä ja kaikenlaista pahaa. Mutta ylhäältä tuleva viisaus on puhdasta ja pyhää, ja niin se myös rakentaa rauhaa, se on lempeää ja sopuisaa, täynnä armahtavaisuutta ja hyviä hedelmiä, se on tasapuolista ja teeskentelemätöntä. Vanhurskauden siemen kylvetään rauhan tekoina, ja se tuottaa hedelmän niille, jotka rauhaa rakentavat. (Jaak. 3:13-18)\nSeitsemänkymmentä viisi vuotta sitten maassamme ja koko Euroopassa vallitsi levoton tunnelma. Saksa oli hyökännyt syyskuun alussa Puolaan. Ranska ja Englanti olivat julistaneet kolmas päivä syyskuuta sodan Saksalle. Toinen maailmansota oli syttynyt. Pian Neuvostoliitto miehitti Puolan itäosat ja alkoi painostaa Baltian maita turvallisuussopimuksiin. Suomen kanssa käydyt neuvottelut epäonnistuivat, kun suomalaiset eivät suostuneet rajamuutoksiin ja tukikohdan vuokraamiseen Hangosta. Syksyn 1939 tapahtumat olivat uhkaavia ja pelottavia. Neuvostoliitto hyökkäsi Suomeen 30. marraskuuta aloittaen talvisodan.\nViisi vuotta myöhemmin, kesällä ja syksyllä 1944 Suomi eli jälleen kohtalonaikojaan. Jatkosota oli muuttunut suomalaisten osalta katkeriksi puolustustaisteluiksi. Neuvostoliiton suurhyökkäys pakotti suomalaiset vetäytymään. Lopulta saatiin solmittua aselepo, joka astui voimaan seitsemän vuosikymmentä sitten, 4. päivä syyskuuta 1944, tosin Neuvostoliitto lopetti sotatoimet vasta seuraavana päivänä 5.9. Moskovan välirauha allekirjoitettiin 19. syyskuuta 1944. Rauhanehtoihin kuului saksalaisten joukkojen pakottaminen pois Suomesta, mikä johti Lapin sotaan Saksaa vastaan. Rauha saatiin maahamme vasta seuraavana keväänä 1945.\nNäitä tapahtumia 75 ja 70 vuotta sitten on viime aikoina muisteltu julkisuudessa. Teille veteraaneille ne eivät ole vain historiankirjoitusta, vaan elettyä todellisuutta. Te tiedätte, mitä kaikki nuo vuodet pitivät sisällään. Te tiedätte, millaista oli elää sodassa, taistella, pelätä, kärsiä ja nähdä kärsimystä ja kuolemaa, loputonta väsymystä, nälkää … Listaa voisi jatkaa. Siksi juuri te myös ymmärrätte mitä syvimmin, mitä on rauha. En ole tavannut sellaista veteraania, joka ei arvostaisi rauhaa.\nMaamme on saanut elää rauhan aikaa lähes seitsemän vuosikymmentä. Jatkosodan aselevon solmimista muistaessamme luemme ja kuulemme samaan aikaan, kuinka eri puolilla maailmaa soditaan. Uudella tavalla myös Euroopassa on epävarmuus ja huoli tulevaisuudesta kasvanut. Sata vuotta on kulunut ensimmäisen maailmansodan ja 75 vuotta toisen maailmansodan syttymisestä. Kuluneiden kuukausien aikana moni on huolestuneena kysynyt: ”Ei kai historia toista itseään?” Kysymys on aiheellinen. Enää ei puhuta pelkästään Ukrainan kriisistä, vaan sodasta. Helsingin Sanomat otsikoi keskiviikkona: ”Eurooppa heräilee avoimen sodan uhkaan” Tutkijat ovat todenneet: ”Suursodan riski on kasvanut” Lehden ulkomaantoimituksen esimies Sami Sillanpää kuvaa Ukrainan tilannetta todeten, että maassa on sota. (HS 3.9.2014).\nVanha kristinoppimme (1948) esittää kolme kohtaa, jotka meidän on kaiken uutisoinnin ja tapahtumien keskellä syytä pitää mielessämme. Kristinopin kohdassa 99 sanotaan: ”Valtio voi myös vaatia meitä puolustamaan isänmaatamme. Kristitty pitää kuitenkin sotia synnin seurauksena ja kirouksena sekä rukoillen odottaa aikaa, jolloin koittaa Jumalan lupaama pysyvä rauha.”\nToiseksi kristittyinä olemme realisteja. Sota on synnin seurausta ja ihmiskuntaa painava kirous. Sota ja väkivalta ovat merkki synnin todellisuudesta maailmassa. Me emme pääse irti itsestämme ja sisimmästä olemuksestamme. Siitä saarnateksti Jaakobin kirjeestä puhuu: ”Mutta jos teidän sydäntänne hallitsee katkera kateus ja riidanhalu, älkää vastoin totuutta kerskuko kuvitellulla viisaudellanne. Sellainen ei ole ylhäältä tulevaa viisautta, vaan maallista, ihmisistä tulevaa, pahojen henkien viisautta. Sillä siellä, missä kateus ja riidanhalu vallitsevat, on myös hillittömyyttä ja kaikenlaista pahaa.”\nIhmistä ei kristillisen käsityksen mukaan muuta mikään muu kuin evankeliumi Jumalasta, joka on tehnyt sovinnon ihmiskunnan kanssa Kristuksen ristinkuoleman välityksellä. Kristus on meidän rauhamme. Hänen julistamansa rauha ei ole tämän maailman mukaista, mutta se voi muuttaa ihmisten sisimmän ja sen kautta tämän maailman. Kristillinen kirkko tekee työtään ja levittää sanomaa Jumalan rauhasta tietoisena siitä, että elämme ahdistusten, pelon ja huolien maailmassa. Kirkon työ perustuu sille Jumalan sanan lupaukselle, josta Jaakobin kirje muistuttaa: ”Mutta ylhäältä tuleva viisaus on puhdasta ja pyhää, ja niin se myös rakentaa rauhaa, se on lempeää ja sopuisaa, täynnä armahtavaisuutta ja hyviä hedelmiä, se on tasapuolista ja teeskentelemätöntä.”\nRukous rauhan puolesta on aina ajankohtainen. Sitä se on nyt, kun ajattelemme maailman kriisialueita niin Euroopassa, Lähi-idässä kuin muuallakin maailmassa. Kristus on meidän rauhamme. Rauha ei kuitenkaan saavu, jos me emme taivu noudattamaan Jumalan tahtoa. Jaakobin kirjeen mukaan: ”Vanhurskauden siemen kylvetään rauhan tekoina, ja se tuottaa hedelmän niille, jotka rauhaa rakentavat.” Rukous muuttaa meitä itseämme toimimaan rauhan puolesta. Siksi nyt on aika rukoilla, nyt on aika toimia rauhan puolesta, nyt on aika rakastaa – ei vain ”sanoin ja puheessa, vaan teoin ja totuudessa” (1 Joh. 3:18). Se on samalla kiitoksen antamista sille työlle ja niille uhrauksille, joita te veteraanit ja teidän sukupolvenne olette maamme puolesta tehneet.


Pullon henki: Viikonlopun viini: Celler cal pla 2008\nLähettänyt Katri klo 20.05\nCopatinto 3. tammikuuta 2013 klo 23.53\nSalud! Aika harvoin tämän hintaluokan Prioraton viineissä törmää samanlaiseen hinta-laatusuhteeseen. Kannattaa maistaa muitakin Celler Cal Plan viinejä, varsin mielenkiintoista kamaa!\nHeikki 4. tammikuuta 2013 klo 7.55\nPrioratin viineillä on tosiaan melko kallis maine. Vaellusreissulta löytyi kuitenkin muitakin hyvän hinta-laatusuhteen omaavia tuotteita. Jos prioratot kiinnostavat, niin kannattaa tutustua myös Buil & Gine -nimisen tuottajan viineihin. Näitä on saatavilla ainakin vinexus-nettikaupasta. Testasimme reissulla muutaman tämä tuottajan viinin, ja olivat kiintoisia. Ehkä hieman kulmikkaampia kuin Cal Pla, mutta kannattaa testata. Varsin robusteja prioratoja.\nKatri 4. tammikuuta 2013 klo 9.27\nVielä yksi cal plan viini eli 100 % carinera La Carenyeta de cal pla 2010 on maistamatta tilauksen viineistä. Varmasti pistämme nimen mieleen ja taidamme tilata tilan viinejä toisenkin kerran.


Päivämäärät Julkaistu 5.5.2017 Hae viimeistään 14.5.2017\nThermiSol Oy on vuonna 1962 perustettu, EPS-tuotteiden (expanded polystyrene) valmistukseen ja myyntiin erikoistunut yritys. ThermiSol on osa alan pohjoismaista markkinajohtajaa Jackon Groupia.\nseinä- ja kattoeristeiden myyntiin\nMyyt vastuullasi olevia tuotteita kattourakoitsijoille, julkisivu-urakoitsijoille ja betonielementtitehtaille kotimaassa. Olet yhteydessä ja verkostoidut vahvasti myös suunnittelijoiden / suunnittelutoimistojen kanssa.\nSinulla on hyvä kokemus myyntityöstä ja riittävästi teknistä osaamista. Tekninen koulutus on tehtävässä eduksi, mutta välttämätöntä se ei ole. Olet oma-aloitteinen ja aktiivinen myynnin ammattilainen, joka arvostaa pitkäiänteistä työtä asiakkaiden parissa.\nTehtävä edellyttää liikkumista kotimaassa, joten vaikka työpöytäsi on Sastamalassa, niin Tampereen seutu on optimaalinen asuinpaikkasi.\nLisätietoja tehtävästä saat soittamalla Personnel Group, toimitusjohtaja Ari Juvonen, p. 03 3138 0444 tai henkilöstökonsultti Niina Rekola, p. 03 3138 0455. Lähetä hakemuksesi ja CV:si palkkatoivomuksineen 14.5.2017 mennessä web-sivujen www.personnel.fi kautta.\nThermiSol Oy on johtava EPS-valmistaja Suomen eristemarkkinoilla. ThermiSol Oy kehittää, valmistaa ja markkinoi rakentamisessa käytettäviä eristeitä, elementtejä sekä teollisuustuotteita. ThermiSolin pääasiakkaita ovat rakentamisen ammattilaiset ja rakennustarvikeliikkeet. ThermiSol Oy:n liikevaihto on noin 30 MEUR ja henkilökunta keskimäärin 95.